Slovenska novinska agencija suočena s finansijkim problemima nakon najave Vlade o uskraćivanju sredstava – Analiziraj.ba\nTweet Evropska alijansa novinskih agencija (EANA) pružila je podršku Slovenskoj novinskoj agenciji...\nEvropska alijansa novinskih agencija (EANA) pružila je podršku Slovenskoj novinskoj agenciji (STA) koja se suočava s pritiskom, odnosno ozbiljnim umanjenjem ili čak potpunim zaustavljanjem prihoda od ugovora o javnoj usluzi s Uredom Vlade Republike Slovenije za komuniciranje (UKOM).\nEANA je izrazila podršku nezavisnosti svog člana STA, apelirajući na slovensku vladu da se okončaju bilo kakvi daljnji potezi protiv STA, koji bi promijenili način rada, ugled i poslovanje slovenske novinske agencije.\nNapomenuli su da su javni mediji temelj demokratije, a novinske agencije su okosnica slobodnih medija širom svijeta, štaviše, nacionalne novinske agencije predstavljaju jedan od najvažnijih glasova svojih zemalja u svijetu.\n– Zbog toga je, posebno u kriznim vremenima poput ovih kroz koja svi prolazimo, održavanje slobode tih glasova od najveće važnosti za okruženje javnih medija i za oživljavanje demokratskih društava. STA mora nastaviti funkcionirati kao neovisna i pouzdana nacionalna novinska agencija. Nadležne vlasti bi trebali podržati, a ne ometati njezin doprinos slovenskoj demokratiji – navodi se u pismu podrške koju je Upravni odbor EANA-e uputio STA.\nVlada premijera Janeza Janše je u ponedjeljak, na prijedlog UKOM-a, donijela odluku da više neće financirati rad nacionalne agencije STA, dovevši tako u pitanje i njen daljnji opstanak.\nVijesti te agencije osnovica su medijskog praćenja događaja u zemlji i inostranstvu za većinu medija u Sloveniji, a njen je osnivač država. Prema zakonu, državna sredstva dobiva kao “javna služba” temeljem ugovora koji se obnavlja krajem svake godine, a isplaćuje po mjesečnim ratama.\nIako vlada odluku o prestanku finansiranja STA nije objavila u svom saopćenju za javnost, slovenski mediji javljaju da agenciji nije isplatila niti sredstva za prošli mjesec, te da je odlučeno kako se ugovor za iduću godinu neće obnoviti.\nPremijer Janša kontinuirano se nalazi na meti kritike zbog neprijateljskog odnosa prema javnim medijima, a posebno STA, kojoj zamjera da nedovoljno prati njegove istupe i aktivnosti.\nTakav odnos slovenske vlade prema javnim medijima, uključujući STA, nailazi na brojne kritike u samoj Sloveniji, ali i Evropskoj uniji.\nOtvoreno pismo članica EANA-e poslano je predsjedniku Slovenije, premijeru i predsjedniku parlamenta, a potpisali su ga Peter Kopsch, predsjednik EANA-e i direktor njemačke novinske agencije DPA, te glavni tajnik EANA-e Alexandru Ion Giboi, uz saglasnost članica ove alijanse koja okuplja vodeće novinske agencije iz Evrope.\nS druge strane, slovenski predsjednik Borut Pahor založio se za opstanak slovenske novinske agencije STA ugrožene najavom slovenske vlade da će joj uskratiti finansiranje u idućoj budžetskoj godini.\n– STA kao agencijski servis obavlja važnu zadaću i njezin opstanak ne smije biti ugrožen – ocijenio je Pahor, prema saopćenju njegovog ureda objavljenom u srijedu.\nSaopćenje je uslijedilo nakon što su se pojavile suprotstavljene tvrdnje da je obustava sredstava koje joj mora osigurati Vlada pitanje transparentnosti finansija agencije odnosno znak pritiska Vlade na njezino autonomno djelovanje.\nPahor je o tom problemu koji je izazvao nezadovoljstvo među slovenskim novinarima, ali i reakcije međunarodnih novinarskih udruženja odvojeno razgovarao s direktorom STA Bojanom Veselinovičem i direktorom vladinog Ureda za medije i komunikacije (UKOM) Urošem Urbanijom, te ih pozvao da “u skladu s propisima raščiste pitanja zbog kojih je došlo do zastoja finansiranja agencije”.\nUKOM je ovlašten za isplate budžetskih sredstava potrebnih za djelovanje slovenske nacionalne agencije čiji je osnivač država koja godišnje agenciji namjenjuje dva miliona eura kao “javnoj službi”, dok ostatak potrebnog novca ona osigurava na medijskom tržištu.\nVeselinovič tvrdi da se novom odlukom Vlade dovodi u pitanje njezina egzistencija i da za blokadu nema razloga jer je agencija ispunjavala sve svoje obveze i osnivaču prema zakonu dostavila sve tražene podatke o svom poslovanju.\nUrbanija, nekada urednik u agenciji, navodi da mu je Veselinovič odbio predati dokumente o dodatnim prihodima agencije na tržištu i vezama agencije s privatnim medijima u kojima objavljuje svoje oglase.\nNeki od koalicijskih partnera premijera Janeza Janše u međuvremenu su se distancirali od odluke o privremenom uskraćivanju sredstava za rad novinara u agenciji STA i traže da se ona što prije revidira.\nNastali problem slovenski mediji kritični prema Janšinoj vladi i vodeća novinarska društva u Sloveniji tumače kao još jedan pokušaj političkog pritiska na nezavisnost novinara i medija od Vlade.\nPrethodniDruštvo novinara BiH: Slučaj ‘Ćesir’ podrška napadačima na medije\nSljedećiPrvi Zakon o slobodi štampe donesen je prije 254 godine u Švedskoj\nZbog modernizacije i ušteda BBC ukida 450 radnih mjesta


Stiže zima - od srede sneg\nStiže zima – od srede sneg\nKategorija: Poslednje vesti Zrenjanin, Vremenska prognoza Zrenjanin\n– Današnju maksimalnu dnevnu temperaturu od oko 20 stepeni, već u sredu zameniće jako zahlađenje. Nagli pad temperature osetiće prvo severni delovi, a do kraja dana zahvatiće i jug zemlje. Ovo zahlađenje doneće kišu i sneg na planinama, a na visinama iznad 1.000 metara će se formirati i snežni pokrivač od 10 do 40 centimetara, što su prvi znaci zime – kaže za „Blic“ meteorolog Nedeljko Todorović.\nUdari olujnog vetra u Vojvodini mogli bi da dostižu maksimalnu brzinu od 20 metara u sekundi.\n– Hladno, vetrovito i oblačno, uz sneg na planinama, bilo bi u sredu, četvrtak i petak s maksimalnim dnevnim temperaturama od -3 do plus tri na planinama, a u nižim predelima od 7 do 10 stepeni. Jedino će se na jugu u sredu još zadržati nešto toplije vreme sa temperaturom do 18 stepeni, dok će naredna dva dana i tamo temperatura pasti na deseti podeok – precizira Todorović.\n– Ovakve vremenske prilike karakteristične su za početak hladne polovine godine, koja traje od oktobra do marta i ovo jesu prvi znaci zime. Prvi sneg u nižim predelima može da se očekuje u novembru i to drugoj polovini meseca, a pratiće ga, svakako, jače zahlađenje. Poslednja nedelja novembra je uobičajeno vreme za prvi sneg u gradovima, ali ove godine možemo da ga očekujemo i malo ranije – navodi Todorović.\nAustrijanci donirali sredstva za obnovu sale Crvenog krsta u Zrenjaninu


Dalibor Radulović - idejni tvorac Fitspa studija\nPersonalne treninge sam počeo da radim 2008. godine u Hotelu Park u Novoma Sadu, tadašnji Wellnes – fitness centra Fabijan a kasnije Sanus.\nNakon toga, 2010 godine, prešao sam u Fitness centar Flex i tu nastavio sa profesionalnim angažmanom kao personalni fitnes trener.\nU Decembru 2013., inspirisan višegodišnjim pozitivnim iskustvom mojih klijenata sa kojima radim, vodjen ljubavlju prema zdravom životu i zdravim navikama, odlučio sam se da pokrenem sopstveni studio za personalne treninge pod imenom Fitmax. U njemu sam razvio specifičan način rada i pristup vežbanje sa osobama koje žele da treniraju sa personalnim trenerom. Moja uža specijalnost su usmereni kompleksi vežbi za otklanjanje lošeg držanja i deformiteta kičmenog stuba kao i preventiva i otklanjanje bola u donjem delu ledja. Naravno tu je i neizbežna redukcija telesne težine koja je danas prisutna skoro kod svakog pojedinca a koju, već godinama, sa velikim uspehom rešavamo u našem fitness studiu.\nU Decembru 2019. godine zbog popunjesti kapaciteta proširujem prostor i delatnost u fitness i wellness centra FitSpa na Limanu 3 i konačno objedinjujem personalizovani pristup kako sa personalnim treninzima tako i sa spa centrom, masažama, anticelulit tretmanima i tretmanima lica.\nMoji vežbači za mene kažu da sam posvećen, srdačan, neposredan i privržen. To sam sada uspešno preneo na svoje kolege i saradnike, što u kombinaciji sa našim modernim i funkcionalnim prostorom donosi novu dimenziju personalizovanog pristupa klijentima.\nPosetite nas i uverite se zašto smo drugačiji od ostalih.\nDalibor Radulović, idejni tvorac FitSpa studia za personalne treninge, masaže i spa centra


šetnja poboljšava raspoloženje - Zdrava Hrana\nPola sata šetnje efikasno smanjuje napetost, popravlja raspoloženje i povećava nivo energije i snage. Ovo je eksperimentalno pokazalo istraživanje Dalhausi univerziteta. Tokom šetnje, dnevno svetlo stimuliše mozak da proizvodi serotonin, neurotransmiter koji utiče na poboljšanje raspoloženja. To je posebno važno zimi, kada smo svi manje-više skloni sedenju kod kuće i nadoknađivanju lošeg raspoloženja – uglavnom slatkišima ili obilnim jelom.\nŠetnju svesrdno preporučuju i kardiolozi, jer svakodnevna šetnja, dokazano, značajno smanjuje rizik od oboljenja srca i krvnih sudova....\nBroj posetilaca na sajtu: 179


Kompanija ŠIRBEGOVIĆ je prepoznala značaj konferencije„Trenutni status i dalji razvoj eurokodova u regionu Zapadnog Balkana“ te istu podržala svojim učešćem. – Širbegović Inženjering\nKompanija ŠIRBEGOVIĆ je prepoznala značaj konferencije„Trenutni status i dalji razvoj eurokodova u regionu Zapadnog Balkana“ te istu podržala svojim učešćem.\nKonferencija „Trenutni status i dalji razvoj eurokodova u regionu Zapadnog Balkana“ održana je 29. maja 2018 godine u hotelu Hollywood u Sarajevu. Konferencija je organizovana pod potkroviteljstvom Instituta za standardizaciju Bosne i Hercegovine (BAS) i Češke kancelarije za standarde, metrologiju i ispitivanje (UNMZ).\nKonferencija je privukla pažnju velikog broja učesnika iz BiH, ali i regiona, te na taj način poprimila međunarodni karakter.\nKompanija ŠIRBEGOVIĆ je prepoznala značaj konferencije, te istu podržala svojim učešćem. Cilj konferencije je upoznavanje s principima i procedurama seta evropskih standarda – sistema tehničkih pravila projektovanja zgrada i inženjerskih konstrukcija.\nPrikazani principi projektovanja konstrukcija na konferenciji su praksa projektovanja u Kompaniji ŠIRBEGOVIĆ više od jedne decenije, s obzirom da kompanija projektuje i izvodi radove u zemljama EU, gdje su eurokodovi zvanični propisi već duži niz godina.\nNa isti način, potrebno je istaći, da paralelno s principima i pravilima projektovanja prema eurokodovima, kontrola proizvodnje i certificiranje proizvodnog programa u kompaniji ŠIRBEGOVIĆ je isto tako dugi niz godina usklađeno s EU standardima, kao što su standardi EN 13369, EN 206-1, EN 13225, EN 1168 itd. i verificirano od strane akreditovanih instituta.


Na Karburmi otvoren Big Fashion - Market Network\nNajveći šoping centar na desnoj obali Dunava Big Fashion otvoren je na Karaburmi. Ovaj tržni centar prostire se na oko 32.000 kvadratnih metara i ima više od 100 prodavnica svetskih i domaćih brendova.\nBig Fashion, koji se nalazi Višnjičkoj ulici, otvorio je gradonačelnik Beograda Siniša Mali. Tom prilikom je istakao da je reč o investiciji vrednoj 80 miliona evra, koja će doneti novih 1.500 radnih mesta.\nOn je rekao da je ovo veliki dan za Beograd i opštinu Palilula. Podsetivši da na mesto nekadašnje fabrike u stečaju, građani sada imaju moderan tržni centar.\n– Osim što stare fabrike pretvaramo u moderne objekte, na ovaj način zapošljavamo domaću građevinsku industriju i mislim da, uz pomoć investitora, menjamo lice grada- rekao je Mali.\nOtvaranju Big Fashion tržnog centra prisustvovala je i ambasadorka Izraela u Srbiji Alona Fišer-Kam. Ona je tom prilikom rekla da je izgradnja šoping-centra na Karaburmi još jedan dokaz prijateljstva dva naroda.\n– Veoma sam ponosna jer se broj vodećih izraelskih kompanija koje se bave nekretninama, a posluju i u Srbiji, konstantno povećava – rekla je Fišer-Kam.\nOna je dodala i da kompanija Big shopping centers posluje u Srbiji od 2007. i do sada je investirala oko 150 miliona evra.\nDirektor kompanije Ejtan Bar Zev rekao je da je otvoren drugi tržni centar te kompanije u Srbiji. Takođe je najavio i još jedan projekat kompanije na čijem je čelu. Naime za 2019. godinu planirano je otvaranje Big šoping centar na Vidikovcu.


Nina Seničar zavela fudbalera Rome : Crveni tepih\nNina Seničar zavela fudbalera Rome\nNovosadska lepotica koja živi i radi u Italiji Nina Seničar u tajnoj je vezi s fudbalerom Rome Markom Borijelom. Iako se još tokom leta šuškalo da je Nina Seničar osvojila srce zgodnog fudbalera, priča je ubrzo demantovana, ali su agilni italijanski paparaci ipak usnimili par koji je bezuspešno pokušao da se sakrije.\nPriča o Nini Seničar i Marku zapravo je počela još preko leta, kada su ih mediji u Italiji proglasili za par. Njih dvoje se nisu oglasili tim povodom, a priča je kasnije otišla u drugom pravcu, pa je čak bilo reči o tome da je manekenka zapravo bila u kraćoj vezi s Markovim bratom Fabiom.\nU to vreme lepa Nina Seničar je učestvovala u rialiti serijalu „Isola dei Famosi“, italijanskoj verziji „Survivora“ sa poznatim ličnostima, koji je sniman u Nikaragvi. Prema tadašnjim izveštajima italijanskih tabloida, Nina je pre odlaska u Nikaragvu bila u vezi sa Fabiom Borijelom, rođenim bratom fudbalera Milana, koji je trenutno na pozajmici u Romi. Nina je, noć pre odlaska na ostrvo, provela u domu Marka Borijela, pa su mediji isprva mislili da se zabavlja s njim, da bi otkrili da je ona, navodno, u vezi s njegovim mlađim bratom Fabiom, koji takođe igra fudbal, ali je daleko manje poznat nego Marko.


Humanitarci iz Fudbalskog kluba Barselona u poseti bujanovackom BSK-u - JUGPRESS\nHumanitarci iz Fudbalskog kluba Barselona u poseti bujanovackom BSK-u\nPostavio: Jugpress April 12, 2018\nPredstavnici Fondacije FK Barselona u sredu su boravili u Bujanovcu i tom prilikom posetili lokalni FK BSK. Ramon Gariges i Laura Sentis obilaze gradove u Srbiji u kojima se nalaze izbeglički kampovi, u okviru saradnje slavnog španskog kluba i UNHCR-a.\nKako je objasnio Gariges, Barselonina fondacija je prvi put prisutna u Srbiji, a cilj im je da se upoznaju sa načinom rada i uslovima u izbegličkim kampovima, a posebno su zainteresovani za sportske aktivnosti dece.\n„Došli smo da bi videli kako se odvijaju sportske aktivnosti na ovim prostorima i koliko su mladi migranti uključeni – drago nam je što jesu“, rekao je Gariges u društvu dvojice Nigerijaca iz izbegličkog kampa u Bujanovcu, koji svakodnevno treniraju sa fudbalerima BSK-a.\nDomaćini, članovi uprave BSK-a, upoznali su predstavnike fondacije sa načinom rada mlađih kategorija kluba, naglasivši da je među 50 mladih fudbalera i desetak mališana iz izbegličkog kampa.\nPo rečima gostiju iz Barselone, njihova pomoć može biti u vidu opreme, sportskih rekvizita, kao i dovođenja školovanih trenera, specijalizovanih za rad sa decom.\n“Naša fondacija koristi slavno ime Barselone da obezbedi novac i kroz sport promoviše inkluziju dece u društvo“, rekao je Gariges.


Miloš Biković junak najgledanijih filmova decenije - 13.10.2020, Sputnik Srbija\nFilmski centar Srbije je objavio listu gledanosti domaćih filmova u bioskopima u periodu od 2010. do 2019. godine. U tri najgledanija filma glavnu ulogu tumači... 13.10.2020, Sputnik Srbija\n15:35 13.10.2020 (Osveženo: 18:09 13.10.2020)\nNa listi FCS koja broji 123 ostvarenja distribuirana u našim bioskopima tokom poslednje decenije, na prvom mestu nalazi se film „Južni vetar“. Akcioni triler čiju režiju potpisuje Miloš Avramović, pogledalo je rekordnih 618.415 gledalaca, čime ovaj film potvrđuje ubedljivo vođstvo.\nDrugo mesto rezervisano je za film „Montevideo, Bog te video!“, koji je pogledalo 516.124 gledaoca, a treće za „Montevideo, vidimo se!“, ostvarenje u kome je uživao 498.501 gledalac, oba u režiji Dragana Bjelogrlića.\nOd četvrtog do desetog mesta liste najgledanijih nalaze se: „Parada“ Srđana Dragojevića, „Mali Budo“ Danila Bećkovića, „Taksi bluz“ Miroslava Stamatova, „Šešir profesora Koste Vujića“ Zdravka Šotre, „Gorčilo“ Milana Karadžića, „Bićemo prvaci sveta“ Darka Bajića i „Kralj Petar Prvi“ Petra Ristovskog. Na jedanaestom mesto plasiralo se „Stado“ Nikole Koja, satirična komedija koja spada u filmove koje je pogledalo preko 200.910 gledalaca.\n© Foto : Filmski centar SrbijeNajgledaniji filmovi decenije\nNajgledaniji filmovi decenije\nNajzastupljeniji reditelji na listi su Dragan Bjelogrlić sa filmovima „Montevideo, Bog te video!“ i „Montevideo, vidimo se“, Danilo Bećković koji je režirao filmove „Mali Budo“ i „Jesen samuraja“, Zdravko Šotra sa ostvarenjima „Šešir profesora Koste Vujića“ i „Santa Maria dela Salute“, Milan Karadžić sa ostvarenjem „Gorčilo,“ i „Biserom Bojane“ i Dejan Zečević sa serijalom „Vojna akademija 2“ i „Vojna akademija 3: Novi početak“.\nOd scenarista, najprisutniji je Dimitrije Vojnov sa čak tri filma: „Montevideo, vidimo se!“, „Mali Budo“ i „Jesen samuraja“, koje je pogledalo više od 100.000 gledalaca. Tu su i Srđan Dragojević koji potpisuje scenarije za „Paradu“ i „Montevideo, Bog te video!“ i Milovan Vitezović sa filmovima „Šešir profesora Koste Vujića“ i „Kralj Petar Prvi“.\nNajgledaniji dokumentarni film na listi je „Albertov put“ u režiji Predraga Bambića, a najgledaniji dokumentarno-igrani film je „Žućko: Priča o Radivoju Koraću“ u režiji Gordana Matića.\nZa sastavljanje OVE liste korišćeni su zvanični podaci o gledanosti filmova u srpskim bioskopima, a na osnovu izveštaja prikazivača i distributera.


DRAMA KOD KRUŠEVCA: Pomahnitali mladić krenuo da pali kuću, majku jurio nožem\n21:06 - 31 Mar 2019\nJEDNA osoba iz sela Kaonik kod Kruševca privedena je u subotu uveče nakon paljevine stvari u porodičnoj kući u ovom mestu, saznaju “Novosti”. Kako saznajemo, reč je o mladiću M.I. (29), koji se najpre raspravljao sa komšijama, da bi, potom, prema nezvaničnim informacijama, krenuo da “loži” stvari pod svojim krovom, ali i počeo da maltretira majku.\n- Navodno je majku krenuo da juri nožem po kući, a kako žena nije imala kud, pobegla je u obližnji lokal u selu – navodi nezvanično “Novosti”. - Pretpostavlja se da je bio u stanju rastrojstva, ali i pod uticajem alkohola. Sve okolnosti se još uvek istražuju.\nIako je materijalna šteta u kući velika, budući da su popaljene mnoge stvari, dalja tragedija je sprečena privođenjem mladića na odeljenje psihijatrije Opšte bolnice u Kruševcu, kako bi se procenilo njegovo zdravstveno stanje. Prema do sada poznatim informacijama, policija će podneti krivičnu prijavu zbog nasilja u porodici.


Vesti online / Vesti / Svet / Rusija za normalizaciju odnosa sa SAD\nLavrov je na zajedničkoj konferenciji za novinare izrazio nadu da su glasine da su SAD poslale 120 hiljada vojnika na Bliski istok neosnovane, s obzirom na to da je u regionu već ima dosta različitih konflikata, prenosi Tass.\nOn je dodao da će Rusija, Kina i evropske zemlje koje učestvuju u zajedničkom sveobuhvatnom akcionom planu o iranskom nuklearnom programu održavati kontakte sa SAD kako bi situacija bila rešena.\n- Rusija veruje da je moguće postići sporazum sa SAD o produžetku Novog dogovora o smanjenju strateškog naoružanja - naglasio je Lavrov.\nMi polazimo od pretpostavke da možemo da dođemo do sporazuma u okviru bilateralne savetodavne komisija, istakao je Lavrov.\nLavrov je rekao da pretnje koje stižu od američke administracije i opozicionog lidera u Venecueli Huana Gaida vladi venecuelanskog predsednika Nikolasa Madura su u suprotnosti sa vrednostima demokratije, prenosi Tass.\nRusija, dodao je šef ruske diplomatije, podržava dijalog i smatra da Venecuela sama treba da reši sva svoja sporna pitanja bez ultimatuma i preduslova pošto "demokratija ne bi trebalo da bude uspostavljena silom".\nOn je istakao da je Moskva zainteresovana za normalizaciju odnosa sa Vašingtonom na osnovu međusobnog poštovanja.\n- Uvereni smo da je to nemoguće i realno ukoliko je dijalog zasnovan na međusobnom poštovanju i uvažavanju interesa - rekao je Lavrov.


KORONA U SRBIJI: PRVI PUT MANJE OD DVA ODSTO ZARAŽENIH MEĐU TESTIRANIMA\nU Srbiji je u poslednja 24 časa prvi put broj pozitivnih među testiranima na koronavirus bio manji od dva odsto i iznosio je 1,8 odsto – testirano je 6.196 osoba, a među njima je bilo 114 pozitivnih, navela je na današnjoj konferenciji za novinare Kriznog štaba Darija Kisić Tepavčević, zamenica direktora Instituta Batut. Preminule su još tri osobe, pa je ukupan broj 203, a smrtnost je 2,07 odsto.\nU Srbiji je dosad zabeleženo ukupno 9.791 slučaja kovida 19 – 1.750 osoba je hospitalizovano, a 48 na respiratorima.\nUkupno je testirano 117.474 osoba, a dosad je izlečena 1.971 osoba.\nU svetu je broj zaraženih koronavirusom premašio 3.750.000, a gotovo 260.000 ljudi dosad je preminulo od posledica kovida19. U Evropi je registrovano više od 1.500.000 slučajeva zaraze od koje je preminulo oko 145.000 ljudi, što ovaj kontinent čini najugroženijim.\nNa današnjoj konferenciji za medije, epidemiolog Predrag Kon je rekao da nije bilo nikakve dileme o tome da li treba ukinuti vanredno stanje jer, kako je naveo, cilj nije bio da se ono održava, već da se „vratimo u normalan život“.\nPredsednica Skupštine Srbije Maja Gojković za danas je sazvala drugu sednicu Narodne skupštine tokom vanrednog stanja, a pred poslanicima se našao Predlog odluke o ukidanju vanrednog stanja, koji je podnela Vlada Republike Srbije.\nNa sednici je premijerka Ana Brnabić navela da su se stvorili svi uslovi da se ukine vanredno stanje u Srbiji uvedeno usled pandemije korona virusa i navela je da ono ne treba da traje „ni dan duže nego što je potrebno“. Navela je da u Srbiji više od sedam dana ima manje od pet odsto zaraženih korona virusom, što je najvažniji osnov za ukidanje vanrednog stanja.\nPredsednik Srbije Aleksandar Vučić prethodno je najavio da će policijski čas biti ukinut od četvrtka, ocenivši da će od tada sve biti „na odgovornosti ljudi“.\nKineski stručnjak za kontrolu infekcije kovid 19, infektolog Lin Bingliang rekao je da je Srbija prešla „iz crne u svetlu etapu“, upozorivši da opuštanja ne sme da bude i da je neophodno strogo pridržavanje svih mera prevencije, posebno sada kada je Srbija ušla u fazu koja podrzumeva nešto blaže mere, prenosi RTS.\nZamenica direktora Instituta za javno zdravlje Batut Darija Kisić Tepavčević najavila je da će istraživanje imuniteta u opštoj populaciji početi do kraja nedelje i da će trajati 60 dana, sa ciljem da se utvrdi procenat imunih.\nOna je dodala da je cilj testiranje 7.000 porodica, odnosno 17.000 ljudi.\nEpidemiolog Predrag Kon izjavio je danas da je skeptičan da je formiran visok koletivni imunitet prema virusu korona, i da će se to znati tokom leta kroz najavljeno testiranje i kada je virus najmanje u cirkulaciji.\n„Neophodno je sprovesti testiranje da vidimo koliki je taj imunitet. Više sam ubeđenja da među nama ima mnogo manje zaštićenih ljudi, nego što se eventualno, veruje“, rekao je Kon.


Dodik u Beogradu: Strani okupatori su redizajnirali Dejtonski sporazum - Moja Hercegovina\nPočetna / Dodik u Beogradu: Strani okupatori su redizajnirali Dejtonski sporazum\nRepublika Srpska • Srbija • Vijesti\nDodik u Beogradu: Strani okupatori su redizajnirali Dejtonski sporazum\n26. Februara 2016. 16:27\n“Sastanak je bio odličan. Naši sastanci inače nisu načelni, već veoma konkretni. Iz sastanaka i Srbija i RS imaju koristi”, kazao je na početku svog obraćanja Milorad Dodik, predsjednik RS.\nOn je istakao da RS gleda i pozdravlja pojačanu snagu Srbije smatrajući da je snaga Srbije ključna za regionalnu stabilnost.\n“Snaga Srbije koristi miru i stabilnosti koji smo utvrdili, želeći ga i drugima, a ne samo srpskom narodu. Politika koju vodi Vučić je u tom smislu i prepoznata i ima podršku ne samo u RS, već i šire u regionu. Doprinos koji daje Srbija u očuvanju sigurnosti ogleda se u dobrim odnosima među narodima i državama, tako da i RS slijedi tu politiku”, kazao je on.\nPodrška Srbije Dejtonskom sporazumu za RS nije sporna.\n“Za nas su sporne nametnute nadležnosti Međunarodne zajednice, a posebno Visokog predstavnika, koji su otimali nadležnosti i redizajnirali Dejtonski sporazum. Smatramo da je odnos Srbije prema Dejtonu je afirmativan i pozitivan što nama daje mogućnost da branimo Dejtonski sporazum i ustavni poredak BiH, protiv kojeg nemamo ništa protiv”, naglasio je predsjednik RS.\nDodao je da RS nikada nije odustala od Dejtonskog sporazuma, ali da je snažno protiv neovlaštenih stranaca koji su, kako je naveo, kreirali i razvaljivali ustavni poredak u BiH.\n“Mi nismo avanturisti i nećemo učiniti ništa, već ćemo se legitimnim sredstvima boriti za svoj status”, kazao je Dodik i dodao da je politika RS po pitanju vojnih saveza, tj. vojna neutralnost Srbije, identična i za RS.\n“NATO kao vojni savez, koji je godinama prisutan u BiH i imao odlučujuće poteze za zaustavljanje rata je i bombardovao položaje i kreirao rezultat rata u BiH. Ljudi u RS će odlučiti o tome, tj. izaći na referendum i reći da li su za neki vojni savez ili nisu. To neće učiniti političke elite”, poručio je Dodik.\nDodik je istakao da je pravo RS i Srbija imaju zajedničke politike, komentirajući stav prema statusu Kosova.\n“Bez stava RS, BiH neće i ne može priznati Kosovo. Mi ćemo pratiti i biti podršci politici Beograda”, rekao je on.\nVlada RS i Srbije su dogovorili obilježavanje nekoliko važnih i ključnih historijskih događaja za srpski narod.\n“Ove godine akcenat dajemo na Jasenovac, tj. ogromno stradanje koje smatramo da nije dovoljno etablirano gdje su mnogi Srbi ubijeni jer su bili samo Srbi. Imat ćemo niz manifestacija u želji i namjeri da se to ne zaboravi”, rekao je predsjednik RS.\nIstakao je zahvalanost i za nove kreirane projekte.\n“Došli smo na radost da i to možemo raditi. Isprojektovat ćemo gdje su dodirne tačke na putu Beograd – Banjaluka u dodiru na Rači ili negdje na Drini gdje ćemo spojiti dva autoputa. RS ima namjeru da obezbjedi sredstva za spajanje autoputa od Rače ili nekoga mjesta na Drini dalje prema RS”, izjavio je Dodik i dodao kako je zahvalan Aleksandru Vučiću što je prisustvovao 9. januara na obilježavanju Dana RS u Banjaluci.\nOznakealeksandar vučić Beograd BiH Dejtonski sporazum kosovo Milorad Dodik republika srpska srbija


Obuka nezaposlenih za deficitarne ugostiteljske poslove – SveVesti.net\nObuke bi trebalo da kvalifikuju polaznike za zanimanja koja su neophodna, kako bi Novi Sad zadovoljio ugostiteljsku, a ujedno i turističku potražnju, kažu iz Poslovnog udruženja hotelsko-ugostiteljske privrede.\n“On dobija uverenje o stečenim kompetencijama za koje je privreda upravo zainteresovana, tako da 650 polaznika koje smo imali poslednje četiri godine, od toga se 520 zaposlilo”, kaže Georgije Genov, direktor Poslovnog udruženja hotelsko-ugostiteljske privrede “Hores”.\n“Nama kao gradu je bitno da podižemo nivo kvaliteta kadrova u turizmu, pre svega da bi bili kompetentniji i da bi Novi Sad bio atraktivnija turistička destinacija i obezbedili smo sredstva za obuku i za naredne godine”, ističe Milan Radojević, član Gradskog veća za privredu.\nIz Poslovnog udruženja dodaju da Novi Sad trenutno ima samo 28 hotela, jedno turističko naselje i oko 2.000 soba, pa je u narednom periodu moguće očekivati nove investicije u oblasti hotelijerstva, što svakako znači i nova radna mesta.\nPrevious Sa dolaskom jeseni stižu i prehlade\nNext “Travnička hronika” u SNP-u 12. oktobra


Privremena obustava masovne imunizacije u vlasotinačkim selima | Televizija Leskovac\nPrivremena obustava masovne imunizacije u vlasotinačkim selima\nŠtab za vanredne situacije opštine Vlasotince obaveštava žitelje Batulovca, Konopnice, Skrapeža, Šišave, Donje Lomnice i Boljara da se ranije najavljena masovna imunizacija na terenu obustavlja dok Dom zdravlja ne dobije nove doze vakcine.\nNa terenu vlada veliko interesovanje građana za imunizaciju bez prethodne prijave, na punktovima van Doma zdravlja, koja je počela 7.aprila, a podaci pokazuju da je do danas na taj način vakcinisano 900 građana. O nastavku procesa imunizacije građani će biti blagovremeno obavešteni, kažu u štabu.\nPrema evidenciji Doma zdravlja, u vlasotinačkoj opštini do sada je prvu dozu vakcine primilo 5348 građana ili 22,65% odraslog stanovništva, a obe doze primilo je 3690 građana, odnosno 16,3%.\nTags: imunizacija, korona, kovid, vakcinacija, Vlasotince\nPolicija pronašla muškarca koji je danas u centru Leskovca opljačkao ženu\nPlastične flaše u koritu Puste reke u Bojniku


BEOGRAD - Istražni sudija Okružnog suda u Beogradu ukinuo je juče pritvor Miletu Dragiću, vlasniku zrenjaninske firme za proizvodnju vojne opreme, i pukovniku Jovici Vučkoviću, načelniku Odeljenja za razvoj i opremanje u Upravi za razvoj GŠ VSCG. Odluka je doneta na zahtev tužioca. Dragić i Vučković, koji su u pritvoru proveli 30 dana, osumnjičeni su za učešće u sklapanju štetnih ugovora o nabavci vojne opreme.\nMaraš i Paskaš svedoče sutra\nTridesetodnevni pritvor jedino nije istekao generalu Milunu Kokanoviću, koji se tamo nalazi od 30. septembra. Saslušanje svedoka u istrazi protiv Kokanovića nastavlja se danas svedočenjem sekretara Ministarstva odbrane Milane Rakić i pukovnika Boška Ivanića, a sutra će pred istražnim sudijom vojnog odeljenja Okružnog tužilaštva Novicom Mihajlovićem svedočiti zamenik ministra odbrane Vukašin Maraš i bivši načelnik Generalštaba VSCG Dragan Paskaš.\nDragiću se na teret stavlja davanje mita i neovlašćeno držanje oružja, a Vučkoviću zloupotreba službenog položaja. Obojica su juče, nešto posle 16 sati, napustili Centralni zatvor u pratnji svojih advokata. Dragića, koji je bio vidno raspoložen, dočekali su supruga, rodbina i radnici firme, kojima se zahvalio na podršci.\nVlasnik "Proizvodnje Mile Dragić", kako saznaje Glas, odmah po izlasku iz zatvora otišao je kući u Zrenjanin. Vladimir Horovic, Dragićev advokat, rekao je juče ispred CZ-a da je "ovakva odluka morala da usledi, pošto su saslušani svi svedoci i nema više razloga za produženje pritvora".\nDrugi branilac Radivoj Paunović rekao je za Glas da će Dragić pobiti sve optužbe.\n- Moj klijent će dokazima naterati tužioca da odustane od daljeg gonjenja i pokazaće da je pritvor bio neosnovan - kazao je Paunović.\nSrpski ministar finansija Mlađan Dinkić naglasio je juče da ugovori o kupovini vojne opreme od kompanije "Proizvodnja Mile Dragić" još nisu poništeni, te da postoji mogućnost da zbog toga budžet Srbije bude oštećen za 3,6 milijardi dinara.\n- Samo zahvaljujući brzoj intervenciji Vlade Srbije i budžetske inspekcije, sprečena je pljačka državnog novca. Na toj osnovi je budžetska inspekcija podnela pet krivičnih prijava iz svoje nadležnosti - rekao je Dinkić na konferenciji za novinare. On je dodao je da će nalaze budžetske inspekcije predočiti Odboru za finansije Skupštine Srbije.\nJoš bez zahteva za istragu\nProtiv ministra odbrane u ostavci Prvoslava Davinića, njegovog pomoćnika Miluna Kokanovića, sekretara Ministarstva odbrane Milane Rakić i oficira zaduženih za snabdevanje - pukovnika Jovice Vučkovića i Milovana Andrića, budžetska inspekcija podnela je krivične prijave zbog sumnje da su umešani u aferu "pancir", potvrdilo je juče Okružno tužilaštvo u Beogradu. Oni su, navodi se u prijavi, mimo uredbe, koja reguliše postupak u javnim nabavkama, zaključili ugovor o nabavci vojne opreme sa firmom "Mile Dragić". Međutim, šef Istražnog odeljenja Okružnog suda Branislav Todić potvrdio je za Glas da zahtev za sprovođenje istrage po tim prijavama još ne postoji.\n- Javni tužilac tek treba da oceni da li ima osnova za pokretanje istrage. Ne zna se koliko vremena može da prođe pre nego što on utvrdi da od svega treba dići ruke ili sačiniti zahtev za sprovođenje istrage - rekao je Todić.\nS. V. - J. J.\nMile Dragić: Dokazaću da sam džabe pritvoren\nSukob Koštunice i Tadića zbog Kosova\nSandina tetka na državnim jaslama\nPripadnici Kfora spremni da pucaju\nSocijalisti se okreću Kariću\nMirko Rosić (GSS) o saradnji sa LDF


Vesti online / Vesti / Svet / Grčka: Dva policajca deo krijumčarskog lanca\nGrčka: Dva policajca deo krijumčarskog lanca\nDvojica policajaca umešani su u krijumčarenje velike količine kokaina, kanabisa i drugih vrsta droge, saopštila je danas grčka policija.\nU operaciji sprovedenoj u petak u atinskoj oblasti i Tesaliji u središnjoj Grčkoj, uhapšeno je devet osoba, uključcujući dva policajca i tri stranca, navodi se u današnjem saopštenju policije, prenosi AP.\nPolicija je u istoj operaciji zaplenila određenu količinu droge, pet pištolja, veliku količinu municije, 35.000 evra u gotovini, nakit i mobilne telefone.\nOba policajca su, kako je navedeno, pružali poverljive informacije drugim osumnjičenima, a jedan od njih je, uz to, prodavao drogu drugim ljudima, kaže se u saopštenju.\nSVET Micotakis: Neću poželeti dobrodošlicu Makedoncu\nSVET Talasi izbacili drogu na obalu Crnog mora


Opremanje vatrogasne jedinice biće nastavljeno | Palelive.com\nPočetna Regija Sokolac Opremanje vatrogasne jedinice biće nastavljeno\nOpremanje vatrogasne jedinice biće nastavljeno\nSOKOLAC – Gradonačelnik Istočnog Sarajeva LJubiša Ćosić rekao je danas da isporučivanjem vatrogasnog vozila Vatrogasnom odjeljenju Sokolac, koje djeluje u oviru Teritorijalne vatrogasne spasilačke jedinice grada Istočno Sarajevo, proces opremanja ove jedinice neće biti zaustavljen.\nĆosić je naglasio prilikom posjete sokolačkim vatrogascima da je ovo vozilo nabavljeno prije godinu dana i da je u proteklom periodu adekvatno opremano.\nPrema njegovim riječima, ovo je pokazatelj da nije bitno ko vrši vlast, već da postoji sistemski proces u pristupanju jednoj organizacionoj jedinici, u ovom slučaju Teritorijalnoj spasilačkoj vatrogasnoj jedinici.\n„Ono što radi 14 ljudi ovdje na Sokocu je jako značajno, jer je Sokolac opština sa više od 600 kilometara kvadratnih, koja može imati požare i u urbanom, kao i u seoskim dijelovima, i u situacijama kada imamo vremenske nepogode i sušu, jako je bitno da ovi ljudi budu adekvatno opremljeni“, naglasio je Ćosić.\nOn je istakao da će u narednim godinama Gradska uprava imati sitne intervencije na Vatrogasnom domu na Sokocu na utopljavanju i uređenju samog objekta.\nĆosić je najavio da će u 2022. početi izgradnja još jednog Vatrogasnog doma Trnovu, a u Istočnom Starom Gradu centra za obuku vatrogasaca Vatrogasne brigade Istočno Sarajevo, te će se nastaviti sa opremanjem organizacionih cjelina.\nOn je naglasio da će jedna generacija vatrogasaca na Sokocu ići u zasluženu penziju, tako da slijedi i podmlađivanje ove i ostalih organizacionih cjelina.\nĆosić je podsjetio da je Teritorijalna vatrogasna spasilačka jedinica jako značajan organizacioni dio Gradske uprave i da vodi račina o spasavanju ljudi i zaštiti od požara u šest gradskih opština.\nStarješina Teritorijalne vatrogasne spasilačke jedinice Istočno Sarajevo NJegoš Vukadin izrazio je zahvalnost gradu Istočno Sarajevo za dugogodišnje opremanje ove jedinice u gradskim opštinama, te naglasio da je posljednjih godina otvorena ispostava i u Starom Gradu, te da postoji u i Trnovu.\n„Mi vodimo računa da to opremanje bude ravnomjerno raspoređeno i ove godine odjeljenju na Sokocu isporučeno je vatrogasno vozilo opremljeno sa dosta opreme za rad i spasavanje na terenu, odnosno za samostalno gašenje požara i dotur vode na lokaciju“, izjavio je Vukadin.\nOn je izrazio nadu da će i u narednom periodu grad nastaviti sa dobrom praksom opremanja vatrogasne jedinice, podmlađivanja sastava, adaptacije i izgradnje domova.\nPrethodni članakPočeo Međunarodni poljoprivredni simpozijum „Agrosim“\nNaredni članakZa šest mjeseci ostvareno 4.671.092 KM budžeta


Ljetna bašta LUXOR Visoko za 1.06.2013.godine najavljuje zvanično otvorenje uz najbolji mogući poklon svim svojim posjetiocima, a to je koncert grupe “Miligram” koja je nedavno rasprodala sarajevsku Zetru. Koncert počinje u 21.00 sati i svojevrstan je nastavak onoga gdje je LUXOR stao prošlo ljetu kada su na pozornici ove najpoznatije ljetne bašte u Visokom nastupale najveće zvijezde iz regiona.\nOvo će biti prvo gostovanje Miligrama u Visokom, a u razgovoru sa organizatorima saznali smo da će zabava potrajati do ranih jutarnjih sati uz mnoga iznenađenje koja priređuje Luxor za sve koji se odluče biti na ovom koncertu za koji već sad vlada veliko interesovanje, a što dokazuju i rezervacije mjesta i karata iz Sarajeva, Mostara Kaknja, Zenice, Breze pa čak i iz Zagreba.\nIz LUXORA vas pozivaju da zajedno s njima i Miligramom otvorite koncertnu sezonu za ovo ljeto.\nČamci iz Visokog i Goražda za svjetsko tržište


Putin: Dugo u svetu NIKO neće imati oružje... | Skandalozno\nPutin: Dugo u svetu NIKO neće imati oružje kao što je rusko\nPredsednik Rusije Vladimir Putin izjavio je da se u svetu još dugo neće pojaviti oružje analogno najsavremenijim ruskim primercima naoružanja.\n„Primarnu pažnju ćemo posvetiti opremanju naše armije najnovijim oružjem, savremenim sredstvima za upravljanje i vezu. Naši napredni obrasci naoružanja nemaju analoge u svetu, u svakom slučaju, za sada nemaju i ja mislim da još dugo neće imati“, rekao je Putin u Kremlju, uoči početka prazničnog koncerta u čast Dana zaštitnika otadžbine.\nPutin je naveo da su ta jedinstvena dostignuća u osnovi uspešnog razvoja armije i flote u narednim decenijama.\n„A to znači bezbednost i mir za Rusiju, naš uspešan, dinamičan razvoj“, zaključio je ruski predsednik.\nRuski predsednik je naglasio da je Rusija miroljubiva država, ali da će nastaviti da razvija svoj odbrambeni potencijal kako bi zaštitila svoju bezbednost.\n„Rusija je miroljubiva, vodimo odgovornu spoljnu politiku, težimo jačanju međunarodne stabilnosti. I dalje ćemo jačati odbrambeni potencijal zemlje, razvijati i usavršavati Oružane snage“, rekao je ruski lider.\nPrema njegovim rečima, u Kremlju odlično razumeju da je „savremeni svet složen i protivrečan, da u njemu ima još mnogo nerazrešenih konflikta, izazova, opasnosti“.\n„Zbog toga je zaštita bezbednosti Rusije, naših građana, ostaje za nas bezuslovni prioritet“, rekao je Putin.\n„Oslobađajući sirijsku teritoriju od terorista, spasavajući civile, naši vojnici su delovali smelo, odlučno i efikasno, ispoljili svoje najbolje kvalitete, boreći se u Siriji, štiteći interese naše zemlje, interese Rusije“, dodao je Putin.\nBudite prvi sa komentarom na članku "Putin: Dugo u svetu NIKO neće imati oružje kao što je rusko"


“PUTIN JE DIKTATOR I PLATIĆE VELIKU CENU”, Džo Bajden zapretio Putinu\nAmerički predsednik Džozef Bajden je u utorak dao svoje prvo obraćanje o trenutnoj situaciji, u kontekstu rata u Ukrajini. A predsednika Rusije nazvao ,,diktatorom” na američkom Kongresu i istakao da će zatvoriti vazdušni prostor „za sve ruske letove“ što je uradila i sama Evropa. On je dodao i da će svima onima koji su nepošteno zaradili velika bogatstva zapleniti sve što je luksuz. Nakon svega ,,Putinov rat protiv Ukrajine ostaviće Rusiju slabijom, a ostatak sveta jačim“, istakao je Bajden.\nRuski predsednik Vladimir Putin je „diktator“, „izolovaniji nego ikad“, rekao je Džozef Bajden na američkom Kongresu u utorak, potvrđujući da će Sjedinjene Države zatvoriti svoj vazdušni prostor „za sve ruske letove“.\nAmerički predsednik je zapretio ruskim oligarsima da će im zapleniti „jahte, luksuzne stanove i privatne avione“, kao rezultat nepoštene dobiti, prenosi BFMTV.\nAmerički predsednik je neposredno pre toga podigao američke izabrane članove Kongresa na ovacije Ukrajini, tokom svog prvog obraćanja o stanju Unije. „Činjenica da je ruski diktator izvršio invaziju na stranu zemlju ima cenu za celu planetu“, lansirao je Džozef Bajden pred američkim Kongresom. Vladimir Putin je „pogrešio“, „spremni smo, ujedinjeni smo“, uzviknuo je predsednik SAD.\nTagovi: diktator - džozef bajden - situacija - ukrajina i rusija - vladimir putin


Susret Džaferovića i Lajčaka na marginama Antalija diplomatskog foruma - Hronika.ba\nČlan Predsjedništva BiH Džaferović kazao je da će Bosna i Hercegovina ispuniti uslove postavljene od Evropske komisije za kandidatski status.\nČlan Predsjedništva Bosne i Hercegovine Šefik Džaferović sastao se sa specijalnim izaslanikom Evropske unije za Zapadni Balkan Miroslavom Lajčakom na marginama Antalija diplomatskog foruma (Antalya Diplomacy Forum).\nČlan Predsjedništva BiH Džaferović kazao je da Evropska unija treba proširenje posmatrati kao geopolitičko a ne administrativno pitanje, te da treba pokazati senzibilitet za ubrzanje procesa prijema Bosne i Hercegovine.\nČlan Predsjedništva BiH Džaferović kazao je da će Bosna i Hercegovina ispuniti uslove postavljene od Evropske komisije za kandidatski status, u slučaju da Dom naroda Parlamentarne skupštine BiH potvrdi zakone o VSTV-u i sukobu interesa, koje je već usvojio Predstavnički dom PS BiH.\nAntalija diplomatski forum\nPrethodni članakTravnik: 9. aprila obilježit će se 30 godina od formiranja Armije BiH i 28. godina od formiranja 7. Korpusa Armije R BiH\nNaredni članakDobrodošlica vojnicima EUFOR-a: Stabilno i sigurno okruženje!


Milić: Srbija nepotrebno preuveličava srpsko pitanje u Hrvatskoj i Crnoj Gori - Centar za evroatlantske studije - CEAS\nOdnos NATO - Rusija na Balkanu je često predimenzioniran. Rusija ima mnogo prizemnije ciljeve, a to je destabilizacija i zaustavljanje procesa demokratizacije balkanskih zemalja. Iako je miljama daleko od NATO-a, BiH će morati da reformiše sistem bezbednosti i u procesu priključenja EU, izjavila je Jelena Milić, direktorica Centra za evroatlantske studije u Beogradu.\nOpisujući odnos Srbija - Rusija - BiH, odnosno Republika Srpska, Milić smatra kako Vlada Srbije nepotrebno preuveličava srpsko pitanje u Hrvatskoj i Crnoj Gori, a odnos prema RS-u je na istoj liniji.\n- Međutim, gledajući spoljnopolitički, primetićete da u ovom trenutku Srbija ima mnogo bolje veze sa EU i SAD-om nego Dodik i birači u RS-u bi trebalo da shvate koliko je sada Srbija cenjenija u svetu sa ovim relacijama. Ipak, teško da će rukovodstvo Srbije izaći protiv Dodika jer je to naprosto "autopilot" politika, kaže Milić.\nDirektorica Centra za evroatlantske studije u Beogradu u intervjuu za današnje Oslobođenje, između ostalog, odgovara na pitanje da li je Balkan danas strateški važniji Moskvi nego prije izbijanja ukrajinske krize, te da li Putin preko Balkana ruši Evropsku uniju.


Buda rođen u 6. veku pre nove ere - Kragujevac online - Sve o gradu na jednom mestu\nTrenutno se nalazite na strani: Vesti Info Svet Buda rođen u 6. veku pre nove ere\nčetvrtak, 28 novembar 2013 13:59\tIvan\nTlocrt drvene strukture istovetan je hramu iznad, a u sredini se nalazi otvoren prostor koji arheolozi povezuju sa pričom o Budinom rođenju. Ovo je prvi arheološki, materijalni dokaz koji povezuje Budu, njegov život i budizam sa određenim vekom.\nDo sada, najstariji arheološki dokazi budizma poticali su iz trećeg veka pre nove ere kada je car Asoka proširio budizam iz današnjeg Avganistana do Bangladeša.\n„Malo toga se zna o Budinom životu. Sve što znamo potiče iz pisanih izvora i usmene tradicije“, rekao je arheolog Robin Koningam sa Daram univerziteta, koji je i jedan od vođa studije.\n„Sada, prvi put, imamo arheološki dokaz u Lumbiniju da je ovde postojala građevina još u šestom veku pre nove ere“. Tačan datum Budinog rođenja još uvek nije utvrđen.\nU Nepalu se smatra da je on rođen 623. pre nove ere dok je drugde 400. godina pre nove ere prihvaćena kao datum njegovog rođenja, prenose elektronski mediji.\nPrvi precizan datum koji povezuje Lumbini sa Budom je 249. pre nove ere kada je car Ašoka postavio stub koji ovo mesto čini svetim. Izgubljen u džungli, Lumbini je ponovo otkriven 1896. i identifikovan kao rodno mesto Bude na osnovu stuba od peščara iz trećeg veka pre nove ere. Stub, koji još uvek postoji, ima natpis o poseti Ašoke mestu Budinog rođenja kao i ime mesta – Lumbini. Međunarodni tim arheologa, na čelu sa Koningamom i\nKošom Prasadom Ačarijom iz Nepala kaže da će novo otkriće doprineti boljem razumevanju razvoja budizma ali i duhovnog značaja Lumbinija. Koningam i njegove kolege smatraju da se na otvorenom delu hrama najverovatnije nalazilo drvo, a da je hram od cigle kasnije izgrađen iznad drvenog prateći konture starijeg hrama i ostavivši centralni deo nepokriven. Lumbini je jedno od ključnioh mesta vezanih za Budin život.\nDruga su Bod Gaja gde je postao Buda, odnoso prosvećen, Sarnat gde je prvi put propovedao i Kusinagara gde je preminuo. Kada je umro u 80. godini zabeleženo je da je Buda preporučio svim budistima da posete Lumbini. Svetilište je bilo popularno do sredine prvog milenijuma nove ere, a kineski hodočasnici zabeležili su da je pored hrama postojalo drvo.


Poresko pravo >\nAdvokatska kancelarija Milenković poresko pravo\nAdvokatska kancelarija Milenković pruža sve potrebne usluge zastupanja u poreskom postupku i poresko savetovanje .\nPorez je glavna stavka u budžetu svake države. Svako ko prihoduje i otvara neku firmu neophodno je da ima prave informacije o njegovom oporezivanju.\nKako je osnivač advokatske kancelarije Milenković radio na svom prvom radnom mestu kao poreski službenik u Poreskoj upravi, advokatska kancelarija Milenković profesionalno pruža pravnu pomoć i u ovom polju.\nZajedno sa eminentnim ekonomskim stručnjacima u oblasti revizije, advokatska kancelarija Milenković pruža kompletno pravno savetovanje za svoje klijente pravna i fizička lica. Takođe, Advokatska kancelarija Nemanja Z. Milenković sastavlja žalbe i ostale pravne podneske u poreskom postupku i zastupa svoje klijente do okončanja poreskog postupka, kao i eventualnog upravnog spora.


Ekološke organizacije pozivaju Novosađane na poslednju prezentaciju plana grada | Luftika\nNeformalni pokret “Ekološki front Novi Sad” poziva Novosađane da dođu na poslednju prezentaciju Generalnog urbanističkog plana koja je zakazana za petak 21. januar u 10 časova u Amfiteatru Spensa.\nPozivamo vas da dođete na poslednju prezentaciju Generalnog urbanističkog plana (GUP) kako bismo se usprotivili pogubnoj i preteranoj izgradnji našeg grada i pokazali da ne pristajemo da živimo u gradu po meri investitora, već da jedino pristajemo na grad po meri građana – navodi se u objavi na Fejsbuku neformalnog pokreta “Ekološki front Novi Sad”\nKako dalje stoji u objavi, posle skandaloznog odlaganja usvajanja GUP-a koji je trebao biti usvojen najkasnije do 31.12.2021. a čija izrada je počela davne 2009.godine, usledile su dve sramne prezentacije GUP-a na kojima su aktivisti i građani bili vređani od strane direktora „Urbanizma“ i optuživani da žele da sačuvaju divlju gradnju na Kameničkoj adi.\n“Novi GUP predviđa nastavak ubrzane i investitorske urbanizacije čije pogubnosti smo svedoci svakodneno. Nestaju nam zelene površine u jeku borbe protiv klimatskih promena i aerozagađenja, zemljišta naprasno menjaju namenu, nemamo dovoljno parking mesta, restrikcije vode su veoma česta pojava – to su sve posledice urbanizacije koja uništava sve što je vredno u našem gradu. Zelene javne površine u urbanom tkivu se ukidaju, a prezentuju nam nove “parkove” na Alibegovcu, u Sadovima i na Paragovu – koji su svakako zeleni”, navodi is Ekološkog fronta Novi Sad.\nPored ovih, istiiče se i problem pomeranje nasipa, kojim bi se omogućila izgradnja stambeno poslovnih objekta na parceli nekadašnjeg Brodogradilišta, koje je od pre par godina u vlasništvu Galensa – takozvani Novi Sad na vodi.\nZatim most preko Šodroša, staništa za preko 200 strogo zaštićenih i zaštićenih vrsta i mesta na kom hiljade Novosađana svakodnevno odmara i provodi vreme sa svojim porodicama.\nIz ovog neformalnog pokreta kažu da postoji opravdana bojazan da bi izgradnja ovog mosta smanjila cenu nekretnina i dramatično narušio kvalitet života i zdravlje naših sugrađana i sugrađanki koji žive na Bulevaru Evrope.\nIzgradnjom mosta ne dobijamo rasterećenje saobraćaja, već autoput ispred naših prozora.\n“Zbog svega ovoga, pozivamo vas da stanemo zajedno u odbranu grada, kako bismo osujetili namere novosadskih vlasti i urbanista u daljem urbicidu i ekocidu”, poručuju iz ovog pokreta.\noznakeekološki front galens GUP javna rasprava novi sad na vodi


Za novu kanalizaciju u Adi 400.000 KM - Banjaluka Live - Najnovija dešavanja\nBANJALUKA – Gradonačelnik Banjaluke Igor Radojičić rekao je da bi do kraja godine trebalo da bude riješeno jedno od važnih…\nVijesti Januar 16, 2020\nBANJALUKA – Gradonačelnik Banjaluke Igor Radojičić rekao je da bi do kraja godine trebalo da bude riješeno jedno od važnih problema naselja Ada – izgradnja kanalizacione mreže dužine više od kilometra, sa dvije pumpne stanice, procijenjene vrijednosti 400.000 KM.\nRadojičić je naveo da je projekat urađen i da su sredstva obezbijeđena iz aranžmana “Voda dva”, te da tender treba da vodi Evropska banka za obnovu i razvoj (EBRD).\n“Nadam se da ćemo dobiti izvođača radova do kraja zime, te da ćemo u toku proljeća i ljeta realizovati ovaj projekat”, rekao je novinarima Radojičić, koji je danas posjetio mjesnu zajednicu Ada i sa mještanima razgovarao o ovom problemu.\nOn je istakao da ovaj problem mješatne Ade muči već duži niz godina jer nije razvedena kanalizaciona mreža.\nRadojičić je naveo da su za ovo naselje planirani i projekti izgradnja osnovne škole, kao i regulisanje pješačkog prelaza kod dijela gdje se nalaze boračke zgrade, što trenutno predstavlja veliku opasnost za pješake.\nOn je danas posjetio i naselje Debeljaci, u kojem je na dužini od dva kilometra uređeno korito Kočićevog potoka, a koji je predstavljao veliki problem sa plavljenjem bujičnih voda.\n“Na proljeće i jesen, kada se pojave veće kiše, dolazilo je do plavljenja ovog područja, pa je sada pročišćen potok, uređene obale i podzide. Mislim da smo sada taj prostor uredili i da bi građani trebalo da budu zaštićeni od poplava”, rekao je Radojičić.\nMještanin naselja Ada Dalibor Đajić izrazio je zadovoljstvo što će realizacijom izgradnje nove kanalizacione mreže biti riješen jedan od najvećih komunalnih problema za četrdesetak domaćinstava.\nU školi u Borkovićima više neće padati kiša\nOve sedmice biće završena obnova krova na područnoj školi “Miroslav Antić” u banjalučkom naselju Borkovići, potvrdio je za “Nezavisne” Đorđe…\nBanjaluka dobija ulicu Šargovačkih učenika\nBANJALUKA – Banjalučki Socijalisti predali su nadležnima u Gradskoj upravi inicijativu da se jedna od gradskih ulica nazove po Šargovačkim…\nU Banjaluci od sutra otvorene trgovine kojima je Republički štab dozvolio rad – Virus korona\nBANJALUKA – Grad Banjaluka će od sutra od 7 do 15 časova omogućiti rad subjektima kojima je odlukom Republičkog štaba…\nViše od milion KM ove godine ide u putnu mrežu u Banjaluci\nBANJALUKA – Gradska vlast u Banjaluci planira da za rekonstrukciju i održavanje putne mreže izdvoji oko 1.350.000 KM. Završeno…\n“Bila bi veća šteta raskidanje prijateljskih odnosa sa DNS-om”\nBANJALUKA – Potpredsjednik SNSD-a Igor Radojičić smatra da bi daleko veća šteta bila da dođe do raskida prijateljskih odnosa sa…\nPostavljena solarna klupa u centru Banjaluke


Okvirni plan rada EKO FORUM-a za 2015. godinu\nKontinuirano praćenje stanja okoliša , ekoloških problema i incidenata, te upozoravanje na nekontrolisanu devastaciju prirodnih resursa na teritoriji grada Zenica na osnovu relevantnih, naučno dokazanih i stručno obrađenih činjenica i podataka, te informisanje javnosti i upozoravanje meritornih organa na te aktivnosti.\nPraćenje stanja okoliša, ekoloških problema i incidenata na teritoriji cijelog Ze-do Kantona.\nKontinuirano edukativno djelovanje prema stanovništvu grada Zenica i Ze-do Kantona u cilju razvijanja ekološke svijesti i promocije principa održivog razvoja.\nPraktična implementacija trećeg stuba Arhuške konvencije - prikupljanje relevantnih dokaza i podnošenje tužbi i krivičnih prijava protiv odgovornih za stanje okoliša u Zenici.\nUčešće u izradi stručnih studija, zakona, strategija i drugih dokumenata vezanih za okoliš.\nŠtampanje i distribucija 6 izdanja biltena "Pravo na zdrav okoliš"\nPromocija i distribucija dokumentarnog filma "Za čist zrak i vodu" i nezavisnog izvještaja o primjeni Arhuške konvencije u BiH.\nKonstantan pritisak na vlasti i meritorne institucije i Zenici, Ze-do Kantonu i Federaciji BiH da aktivnije, odgovornije i kompletnije pristupaju riješavaju pitanja zaštite čovjekovog okoliša\nSaradnja sa svim srodnim i dobronamjernim organizacijama i pojedincima, političkim i nepolitičkim subjektima, vladinim i nevladinim sektorom po pitanjima zaštite okoliša.\nUčešće na svim pozitivno orijentisanim i upozoravajućim skupovima kada su ekološke teme u pitanju. Učešće na edukativnim seminarima sa temama zaštite okoliša, u cilju sticanja i prenošenja novih znanja u oblasti zdravog okoliša i borbe za isti.\nOrganizovanje javnih tribina, edukativnih skupova, skupova upozorenja, kao i svih drugih legalnih i demokratskih okupljanja i aktivnosti u cilju zaštite građana, zemlje, zraka i vode grada Zenica, građana ZDK, Federacije BiH i države BiH.\nStalno obavještavanje javnosti putem javnih printanih i elektronskih medija o radu EKO FORUMA-a i njegovih aktivnosti.\nAktivnije uključivanje članova u sve aktivnosti Eko -foruma.\nKontinuirani kontakti i povezivanje sa međunarodnim organizacijama i pojedincima, političkim i nepolitičkim subjektima, vladinim i nevladinim organizacijama i fondacijama u i van teritorije BiH po pitanju zaštite okoliša.\nUnapređenje rada i povezivanje Arhus centra Zenica sa drugim sličnim centrima u BiH i šire.\nRealizacija projekta "Pravna zaštita žrtava zagađenja okoliša u Srednjoj Bosni"\nPriprema za realizaciju projekata "Smanjenje hemikalija i kontaminacije izvora pitke vode u ruralnim zajednicama u BiH, Makedoniji i Albaniji" (WECF, Njemačka), "Analiza genotoksikološkog opterećenja stanovništva izloženog mutagenima u životnoj sredini primjenom citogenetičkih testova" (INGEB Sarajevo) i "Eko budilnik" (Ambasada USA), ukoliko budu odobreni za finansiranje.\nPlan rada usvojen na Skupštini udruženja Eko forum Zenica, u Zenici, 24.3.2015.


Pravila o zaštiti privatnosti – Nereides Apartments, zvanični veb sajt | Apartmani u gradu Maratokampos\nOva Izjava o zaštiti privatnosti se odnosi na veb sajt www.nereides-apartments.gr koji je u vlasništvu i kojim upravlja objekat Nereides Apartments. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.nereides-apartments.gr. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na nereideslimnionas@gmail.com .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na nereideslimnionas@gmail.com . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na nereideslimnionas@gmail.com . Takođe, svoja pitanja i nedoumice možete da uputite lokalnim organima za zaštitu podataka.


Potpisan Protokol o međusobnoj saradnji s Upravom policije USK - Radio Srebrenik\nHomeVIJESTIBIH I SVIJETPotpisan Protokol o međusobnoj saradnji s Upravom policije USK\nPotpisan Protokol o međusobnoj saradnji s Upravom policije USK\nJučer je u zgradi Porezne uprave Federacije BiH, upriličeno potpisivanje Protokola o međusobnoj saradnji Porezne uprave Federacije BiH i Uprave policije Ministarstva unutrašnjih poslova Unsko-sanskog kantona. Protokol o međusobnoj saradnji su zvanično potpisali vršilac dužnosti direktora Porezne uprave Federacije BiH Šerif Isović i policijski komesar Uprave policije Ministarstva unutrašnjih poslova Unsko-sanskog kantona Mujo Koričić.\nNakon potpisivanja Protokola, direktor Porezne uprave Federacije BiH Šerif Isović, je izrazio veliko zadovoljstvo potpisanim Protokolom, koji je, kako je potvrdio, finalizacija jedne jako dobre i efektne saradnje navedenih institucija, koja je obilježila protekli period i koja će zasigurno rezultirati još boljim rezultatima i pozitivnim efektima, prvenstveno kada je u pitanje zakonito poslovanje privrednih subjekata i suzbijanje rada na crno. Direktor Isović je čestitao policiji Unsko-sanskog kantona na odličnim rezultatima koje postiže u svom radu, te ukazao na značaj pomoći i podrške koju policijski službenici pružaju inspektorima Porezne uprave Federacije BiH prilikom rada i vršenja kontrola na terenu.\nPolicijski komesar policijski komesar Uprave policije Ministarstva unutrašnjih poslova Unsko-sanskog kantona Mujo Koričić je izrazio zadovoljstvo potpisanim Protokolom, i kazao da će Uprava policije u svakom trenutku pružiti podršku Poreznoj upravi Federacije BiH u njenim aktivnostima i akcijama koje će se zajednički poduzimati u narednom periodu u okvirima utvrđenih nadležnosti.\nOvom prilikom istaknuti su najznačajniji segmenti postupanja i aktivnosti koje su planirane Protokolom, kao i efekti koji se žele postići ovakvim zajedničkim djelovanjem.\nPorezna uprava Federacije BiH naglašava da su do sada Protokoli o međusobnoj saradnji potpisani sa Upravom policije Ministarstva unutrašnjih poslova Zeničko-dobojskog Kantona, Posavskog Kantona i Zapadno-hercegovačkog Kantona.\nU pripremi je potpisivanje Protokola i sa Upravama policije ostalih Ministarstva unutrašnjih poslova kantona.\nPrevious articleKantonalna uprava CZ TK – Uz rijeku Spreču poplavljeno 70 hektara poljoprivrednog zemljišta\nNext articleUčestvujte u novoj nagradnoj igri Pivare d.d Tuzla i osvojite vrijedne nagrade


eKapija | Srbija zaostaje u budžetskoj transparentnosti - U potpunosti ispunjena samo jedna obaveza iz Partnerstva za otvorenu upravu\nIzvor: Danas | Nedelja, 15.04.2018.| 11:25\nSrbija zaostaje u budžetskoj transparentnosti - U potpunosti ispunjena samo jedna obaveza iz Partnerstva za otvorenu upravu\nGrađani Srbije nemaju dovoljno načina da utiču na proces izrade propisa i predloga javnih politika (Foto: Boris Mrdja/shutterstock.com)\nProgramska direkotrka CEP Miena Lazarević ukazuje da je od svih obaveza koje je "Srbija bila dužna da ispuni, nakon godinu dana, samo jedna ocenjena kao ispunjena u potpunosti".\nS druge strane, napomenula je ona, 57% obaveza je ocenjeno kao delimično ispunjeno.\nDakle, napretka svakako ima, ali i nedostataka, predočila je Lazarević, najviše kada je u pitanju kašnjenje u preduzimanju nekih mera.\nOna smatra da bi "trebalo da budemo svesni da se stagnacija u otvaranju uprave direktno negativno odražava i na stepen demokratičnosti i odgovornosti u zemlji" i upozorava da "nema odgovornosti, ako nema transparentne i otvorene uprave".\nJoš jedan od problema na koji je Izveštaj ukazao je i to što građani Srbije nemaju dovoljno načina da utiču na proces izrade propisa i predloga javnih politika, a još manje za praćenje njihovog sprovođenja.\nU saopštenju CEP naglašava da je potrebno obezbediti različite modele uključivanja građana i privrede u proces donošenja odluka, među kojima jedan od značajnijih mehanizama može biti unapređenje sistema za prikupljanje inicijativa građana i privrede.\n- Problem je, međutim, i to što su budžet i ljudski resursi predviđeni za reformske procese otvaranja uprave vrlo ograničeni - naglasila je Lazarević.\nPrema njenoj oceni, česti vanredni izbori u prethodnom periodu takođe su jedan od faktora koji su uticali na usporavanje reformi.\nSrbija znatno zaostaje za svojim susedima, članicama EU, kao što su Hrvatska, Bugarska, Rumunija i Slovenija i kada je u pitanju budžetska transparentnost.\nPrema istraživanju o otvorenosti budžeta, Vlada Srbije tek četiri od osam ključnih budžetskih dokumenata objavljuje onlajn.\nOvo ne pruža mnogo mogućnosti za učešće javnosti u budžetskom procesu, kažu u CEP.\nNjihova preporuka je da naredni Akcioni plan, koji je u procesu izrade, uključi obavezu uvođenja koncepta otvorenog budžetiranja na nacionalnom i lokalnom nivou, uz posebno objavljivanje finansijskih planova i izveštaja o troškovima u obliku otvorenih podataka.\n- Jedna od naših osnovnih preporuka je da taj novi Akcioni plan bude ambiciozniji, donese konkretnije mere i obećanja naše države, koje se ne odnose samo na obuke službenika ili prosto usvajanje novih zakona, nego na vidljive rezultate koje građani mogu da osete i koje zaista utiču na njihov svakodnevni život - naglasila je Lazarević.\nPartnerstvo za otvorenu upravu je dobrovoljna međunarodna inicijativa sa sedištem u Vašingtonu.\nCilj je da se vlade obavežu na promociju transparentnosti, osnaživanje građana, borbu protiv korupcije i korišćenje novih tehnologija radi jačanja sistema upravljanja.\nSrbija je članica od 2013. godine, a CEP od početka deluje kao Mehanizam za nezavisno izveštavanje o napretku u sprovođenju obaveza koje je Srbija preuzela u sklopu Partnerstva.\nIzveštaj o sprovođenju Akcionog plana Partnerstva za otvorenu upravu


30.04.2019 u 16:34\nAmerički vojnici na Bliskom istoku za Iran su teroristi\nTEHRAN - Predsednik Irana Hasan Rohani potpisao je danas zakon kojim se američke snage na Bliskom istoku proglašavaju teroristima, a američka vlada sponzorom terorizma. Zakon, koji je parlament usvojio prošle sedmice, odmazda je protiv odluke američkog predsednika Donalda Trampa da proglasi iransku elitnu Revolucionarnu gardu stranom terorističkom organizacijom, preneo je Rojters. Rohani je pozvao Ministarstvo obaveštajnih službi, Ministarstvo spoljnih poslova, oružane snage i Vrhovni iranski nacionalni savet bezbednosti da sprovedu zakon, izvestila je novinska agencija Tasnim, prenosi Tanjug.\nNi zemlja ni mir\nPotpisujući dokument po kome Sjedinjene Američke Države Izraelu priznaju suverenitet nad Golanskom visijom, Donald Tramp je potezom pera uništio princip međunarodnih odnosa koji govori da se granice određuju diplomatskim pregovorima i da se teritorije ne uzimaju silom. Tramp je zemlju koja nije ni njegova ni američka već je integralni deo teritorije Sirije poklonio Izraelu, opravdao okupaciju i podržao deklaraciju izraelskog premijera Benjamina Netanijahua da će Golan zauvek ostati pod izraelskom kontrolom. Još jedan kobni udarac onome što je još ostalo od mirovnog procesa na Bliskom istoku otvorenog – uz američko sponzorstvo – na konferenciji u Madridu 2011. Izrael je u ratu 1967. od Egipta zauzeo Sinaj, od Sirije Golan, a od Palestinaca Zapadnu obalu, pojas Gaze i istočni\n25.03.2019 u 21:00\nRusija je tri decenije nemoćno posmatrala razvoj događaja na Bliskom istoku bez mogućnosti da na njih odlučnije utiče, ali Moskva je u kratkom rasponu pokazala da nije toliko važno koliko moći imate, već kako je koristite. Vladimir Putin je vojnom intervencijom novembra 2015. odredio tok rata u Siriji i preuzeo kontrolu nad mirovnim procesom, sačuvao redak kanal komunikacije s Iranom i Izraelom, poseduje posrednički kapacitet za krize u Jemenu i Libiji, uspostavio je saradnju s tradicionalnim američkim saveznicima kao što su Egipat i Saudijska Arabija, a turski predsednik ga je prihvatio kao neočekivano bliskog partnera. Neopterećen ideološkim balastom nepopularnog sovjetskog komunizma, Putin je zaključio da je Bliski istok područje na kome će najefikasnije promovisati Rusiju\n26.09.2018 u 21:34\nRohani: Iran ne želi da ulazi u rat sa američkim snagama\nNjUJORK – Iranski predsednik Hasan Rohani izjavio je danas da Teheran nema nameru da ulazi u rat sa američkim snagama na Bliskom istoku, gde decenijama traje borba za uticaj između Irana i Saudijske Arabije, saveznika SAD. „Ne želimo da ulazimo u rat sa američkim snagama u regionu”, rekao je Rohani na konferenciji za novinare, javlja Tanjug. On je dodao da će Iran ostati posvećen multinacionalnom nuklearnom sporazumu iz 2015, iz kojeg se Vašington povukao u maju ove godine, preneo je Rojters. „Dok god dogovor služi našim interesima, ostaćemo u paktu... Preostali članovi sporazuma preduzeli su veoma dobre korake ka napredovanju, ali Iran ima veća očekivanja”, rekao je Rohani.\n10.05.2018 u 22:31\nGeneralni sekretar UN pozvao na prekid neprijateljstava na Bliskom Istoku\nTEL AVIV - Generalni sekretar Ujedinjenih nacija Antonio Gutereš pozvao je na „hitnu obustavu svih neprijateljskih akata” i provokativnih akcija kako bi se izbeglo „novo rasplamsavanje sukoba” na Bliskom istoku. Portparol UN Stefan Dižarik rekao je novinarima da su mirovne snage UN na Golanskoj visoravni ostale u kontaktu sa sirijskom i izraelskom vojskom, „pozivajući obe strane da pokažu maksimalnu uzdržanost” i da se pridržavaju sporazuma o primirju iz 1974. godine. On je kazao da je generalni sekretar pratio „sa najvećom zabrinutošću” izveštaje tokom noći o lansiranim raketama iz Sirije kojima su ciljane pozicije izraelskih snaga i napade Izraela u znak odmazde, kao i da mu je lakše zbog današnje „situacije koja je delimično normalizovana”. Dižarik je kazao da je Gutereš „vrlo\nDžihad preti na Crvenom moru\nBliskoistočni ratni amfiteatar proširio se sredinom aprila sa sirijskih obala Mediterana u neposrednu blizinu Bab el Mandeba, južnog prilaza Crvenom moru, kuda godišnje na pravcu istok–zapad putuje oko 30.000 civilnih brodova i tankera. Naime, u trenutku zaoštravanja odnosa dela Zapada i Rusije oko navodnih hemijskih napada u Siriji, jemenski pobunjenici iz okoline luke Hodeida ispalili su (11. aprila) najmanje četiri rakete dugog dometa put Saudijske Arabije. Tri rakete – zvanično nepoznatog porekla – preletele su 800 kilometara i pale usred Rijada, nedaleko od saudijskog ministarstva odbrane. Četvrta raketa proiranskih pobunjenika bila je usmerena na saudijsko postrojenje za preradu 400.000 barela nafte u pograničnoj provinciji Džizan, nedaleko od Meke. Po rečima predstavnika „Aramka”,\nRusija je posle decenija odsustva definitivno povratila pozicije na Bliskom istoku. Vladimir Putin je u ruskoj bazi u Siriji proglasio vojnu pobedu nad Islamskom državom (ID) dve godine od početka vojne intervencije koja je bila koliko usmerena protiv islamista toliko i za spas režima predsednika Bašara el Asada, koji je bio na ivici poraza od džihadista i proameričke opozicije. U istom danu, Putin je u Kairu u razgovorima sa Abdelom Fatahom el Sisijem potvrdio uspon saradnje sa Egiptom, strateškim partnerom SAD. Iskoristio je priliku da se solidariše s Arapima posle provokativne odluke Donalda Trampa o Jerusalimu i približio se zemlji koja je proterivanjem hiljada sovjetskih vojnih savetnika 1973. označila kraj tadašnjim bliskoistočnim ambicijama Moskve.


PENZIONERI U NEMAČKOJ DOBIJAJU BOLJI STATUS - Šljaka Karijera\nadmin 2. decembra 2021. 2. decembra 2021. 0\nViše decenija, posebno poslednje, radnici iz Srbije u velikom broju odlučuju da nastave život i potraže posao u Nemačkoj. Medju njima su i oni koji su već ostvarili pravo na penziju ili će to pravo steći vrlo skoro. Status, uslovi za sticanje prava i visina penzije su ono što mnoge veoma zanima.\nPosle dugogodišnjeg uspešnog vodjenja najuticajnije zemlje Evropske unije, kancelarka Angela Merkel odlazi u zasluženu penziju, a na čelo nemačke vlade dolazi nova koalicija koja obećava niz socio-ekonomskih mera. Najvećim delom usmerene su u pravcu poboljšanja životnog standarda stanovnika Nemačke.\nMinimalna penzija u Nemačkoj\nBrojna populacija penzionera, medju kojima su i naši gastarbajteri, medju prvima treba da oseti pozitivno dejstvo mera nove koalicione vlade.\nU okviru predloga ovih mera je i uvodjenje minimalnog nivoa penzija. Utvrdjivala bi se u iznosu od 48% bruto prosečne plate u Nemačkoj, što u ovom trenutku iznosi oko 1.390 evra. Još značajnije je to što bi se iznos minimalne penzije uskladjivao, odnosno pratio bi rast prosečne bruto plate.\nUslovi za ostvarivanje prava na penziju\nNajpre, starosna granica za ostvarivanje prava na penziju u Nemačkoj je, prema važećim propisima, na starosnoj dobi od 67 godina. U prevremenu penziju može se otići sa navršene 63 godine života.\nNova koaliciona vlada je u svom zvaničnom dokumentu istakla značaj koji pouzdana penzija ima za sve radnike u Nemačkoj:\n„Stoga ćemo ojačati zakonsku penziju i trajno obezbediti minimalni nivo penzije od 48 odsto bruto plate. Tokom narednog perioda, stopa doprinosa neće porasti iznad 20 odsto, neće biti smanjenja penzija niti povećanja starosne granice za odlazak u penziju“, piše u dokumentu.\nU ovom trenutku minimalna penzija iznosi 45% prosečne bruto plate, odnosno oko 1.350 evra. Novousvojenim zakonom odredjeno je da svi koji imaju penziju ispod minimalne primaju dodatak od države na osnovnu penziju.\n„Svi koji su uplaćivali doprinose najmanje 35 godina, a imaju malu penziju, dobijaće od države dodatak na osnovnu penziju. U praksi, to će značiti da samci čija je penzija manja od 1250 evra i parovi čija je penzija manja od 1950 evra, mogu da očekuju dodatak na penziju od 2021. godine. Prema procenama, taj dodatak će dobijati između 1.200.000 i 1.500.000 penzionera što će državni budžet koštati između milijardu i milijardu i po evra.“\nKako se utvrdjuje visina penzije?\nMetodologija kojom se u Nemačkoj utvrdjuju penzije radnika koji su ostvarili pravo na penziju je prilično složena, odnosno odredjena različitim faktorima.\nPolazni faktor je nivo ostvarenih prihoda, gde se prihodi na nivou prosečnih zarada ocenjuju koeficijentom 1.\nFaktor odbitka primenjuje se kod onih radnika koji u penziju odlaze pre navršene 67.godine života. Za svaki mesec odlaska u penziju pre navršene 67.godine života, penzija se umanjuje za 0,3%.\nTreći činilac koji utiče na visinu penzije je tip penzija. Za pravu starosnu penziju vrednuje se koeficijentom 1, a za udovce i udovice 0,55.


Januar 2018. bio je među najtoplijim u istoriji mjerenja temperatura u BiH - Moja Hercegovina\nPočetna / Januar 2018. bio je među najtoplijim u istoriji mjerenja temperatura u BiH\n02. 02. 2018. 10:17\nPrema preliminarnoj analizi podataka iz mreže meteoroloških stanica Federalnog hidrometeorološkog zavoda, mjesec januar 2018. godine bio je znatno iznad višegodišnjeg prosjeka 1961.-1990. godine. Topli dani stoga su svrstali januar 2018. među najtoplije januare od početka meteoroloških mjerenja u BiH.\nNa meteorološkim stanicama, srednja mjesečna temperatura kretala se od 2,1 stepen na Ivan sedlu, 6,1 u Bihaću do 7,5 stepeni u Mostaru, dok je na meteorološkoj stanici Bjelašnica srednja mjesečna temperatura iznosila -4,2 stepena celzijusa.\nProsječne mjesečne anomalije temperatura vazduha kretale su se od 2,3 stepena na Bjelašnici do 6 stepeni u Gradačcu. Temperaturna odstupanja koja su zabilježena tokom cijelog mjeseca najizraženija su bila tokom prve dekade januara, s anomalijama od 4 stepena na Bjelašnici do 9 stepeni celzija u Bihaću i Gradačcu.\nSrednje mjesečne maksimalne temperature zraka u januaru 2018. godine bile su znatno iznad višegodišnjeg prosjeka 1961.-1990. na svim meteorološkim stanicama u FBiH i kretale su se od -2,7 stepeni na Bjelašnici do 16,2 stepeni u Mostaru. Srednje mjesečne minimalne temperature zraka su takođe bile iznad višegodišnjeg prosjeka i imale su vrijednosti od -5,8 stepeni na Bjelašnici do 4,2 stepena u Mostaru.\nApsolutni temperaturni maksimumi kretali su se od 0 stepeni na Bjelašnici do 19 stepeni u Gradačcu. Apsolutni temperaturni minimumi su bili u rasponu od -13,9 na Bjelašnici do -0,3 stepena u Mostaru.\nAnaliza karakterističnih dnevnih temperatura zraka tokom januara 2018. godine pokazala je da su na većini meteoroloških stanica od 5. do 9. januara zabilježeni izuzetno topli dani u kojima je srednja dnevna temperatura bila veća za dvije standardne devijacije od prosječne.\nJanuar 2018. u Sarajevu je peti najtopliji januar od kada se vrše mjerenja. Najtopliji je bio januar 1936. godine, kada je srednja januarska temperatura iznosila 5,9 stepeni.\nU poređenju s periodom od kada postoje mjerenja na pojedinim stanicama (1951-2017.), vrijednosti srednjih temperatura za januar 2018. nigdje nisu nadmašene. U Gradačcu je januar 2018. bio drugi, u Bihaću, Bugojnu, Ivan sedlu, Livnu i Tuzli treći te u Zenici, Sanskom Mostu i Sarajevu peti najtopliji januar.\nAnaliza ukupnih padavina za januar 2018. godine pokazuje da su na meteorološkim stanicama u Bihaću, Sanskom Mostu, Bugojnu, Gradačcu, Tuzli i Bjelašnici ukupne padavina bile iznad prosječnih vrijednosti 1961.-1990., dok su u Sarajevu, Mostaru, Ivan sedlu, Livnu i Zenici bile ispod prosjeka.\nIzraženo u procentima od višegodišnjeg prosjeka, prispjele padavine tokom januara mjeseca su se kretale u rasponu od 52 odsto u Mostaru do 141 posto u Bihaću. Prema raspodjeli percentila, padavinske prilike u FBiH su okarakterisane kao normalne, navodi se u analizi Federalnog hidrometeorološkog zavoda BiH.\njanuar medju najtoplijim u istoriji


Svoje riječi ne treba da mijenjamo tuđicama | Banjaluka.net\nSvoje riječi ne treba da mijenjamo tuđicama\nU Narodnoj i univerzitetskoj biblioteci Republike Srpske (NUB RS) deveti put tradicionalno je obilježen Evropski dan jezika i dan evropskog plurilingvizma.\nLjubica Milekić iz NUB RS istakla je da su povodom ovog dana ogranizovane prigodne svečanosti s ciljem da kod publike svih uzrasta probude interes za učenje jezika. Na centralnoj manifestaciji, koja je bila glavni dio obilježavanja Evropskog dana jezika, nastupili su učenici iz osnovnih škola, koji su publici pjevali i recitovali na stranim jezicima.\nMilekićeva je takođe naglasila da bez poznavanja maternjeg jezika nije realno učenje stranog jezika.\n“Naša manifestacija otvorena je nastupom na srpskom jeziku i svakako svoje riječi ne treba da mijenjamo riječima iz stranih jezika, ali takođe moram da naglasim da su mladi ljudi u našoj državi svjesni važnosti poznavanja stranih jezika i nove generacije koje dolaze ozbiljnije shvataju potrebu za učenjem i jezičkom pismenošću. Danas više nije pitanje da li se govori strani jezik, već koliko se stranih jezika govori. Naš cilj je da probudimo kod publike svih uzrasta interesovanje za učenje jezika i da promovišemo učenje od najmlađe životne dobi, kao i u procesu cjeloživotnog učenja jezika”, naglasila je Milekićeva.\nOna je dodala da je Evropski dan jezika već tradicionalna manifestacija.\n“Ove godine smo početkom septembra lansirali jedan konkurs za sve osnovne škole. To je bilo takmičenje u osmišljavanju logotipa i slogana za Evropski dan jezika”, kazala je Milekićeva.\nPojasnila je da su učenici koji su učestvovali u ovom konkursu dobili vrijedne nagrade, koje su za njih obezbijedile privatne škole stranih jezika:\n“Prvo smo organizovali sajam jezika, u kojem su škole predstavljale svoj program, a nakon toga smo priredili kviz za učenike iz tri osnovne škole – ‘Dositej Obradović’, ‘Zmaj Jova Jovanović’ i ‘Vuk Karadžić’.” Takođe, učenici su nagrađeni od strane privatnih škola jezika i Francuskog instituta, a nakon toga smo organizovali jednu interesantnu radionicu švedskog jezika”, dodala je Milekićeva.


09.11.2017. / 16:41\n– Jedna od prijava ga tereti za korupciju, organizovani i najteži oblik kriminala\n– Obimnom prijavom preduzeća „Niskogradnja Marjanović“ Uprava kriminalističke policije MUP-a bavi se još od početka godine\n– Nešić: Neka svako radi svoj posao\nBANJALUKA – Poslovanje direktora „Puteva RS“ Nenada Nešića i više zaposlenih u ovom javnom preduzeću pod istragom je banjalučkog Okružnog tužilašta, ali i Republičkog tužilaštva. Od tri krivične prijave, jedna ih tereti za korupciju, organizovani i najteži oblik privrednog kriminala, saznaje portal CAPITAL.\nInformacija je za našu redakciju potvrđena u oba tužilaštva, a u Posebnom odjeljenju za suzbijanje korupcije Republičkog tužilaštva navedeno je da im je anonimnu prijavu Okružno tužilaštvo proslijedilo 9. oktobra.\n„Posebno odjeljenje za suzbijanje korupcije, organizovanog i najtežih oblika privrednog kriminala utvrđeno da je ovom tužilaštvu Okružno javno tužilaštvo Banjaluka 9. oktobra dostavilo predmet, a u vezi sa krivičnom prijavom protiv Nenada Nešića i drugih lica. Predmet je dostavljen s obzirom da se prijavljeni terete za više krivičnih djela za koje je propisana isključiva nadležnost Republičkog javnog tužilaštva, u skladu sa Zakonom o suzbijanju korupcije, organizovanog i najtežih oblika privrednog kriminala“, navodi se u odgovoru CAPITAL-u iz Republičkog tužilaštva.\nTužioci napominju da još prikupljaju informacije koje bi potkrijepile prijavu. Istovremeno, predmet interesovanja Okružnog tužilaštva je prijava preduzeća „Niskogradnja Marjanović“ iz Prijedora u kojoj se Nešiću na teret stavlja namještanje milionski teških poslova firmama „Kozaraputevi“ i „Prijedorputevi“, ali i jedna anonimna prijava.\n„Tužioci su u ovim predmetima od Ministarstva unutrašnjih poslova RS zahtijevali da se prikupe potrebna obavještenja“, naveli su u Okružnom tužilaštvu.\nPrijava „Niskogradnje Marjanović“ dopunjavana sedam puta\nDa je prijava preduzeća „Niskogradnja Marjanović“ obimna svjedoči i podatak da se Uprava kriminalističke policije MUP-a njom bavi još od početka godine, jer je Okružnom tužilaštvu podnesena 26. januara, a dopunjavana čak sedam puta.\n„Ovim zahtjevom tužilaštva obuhvaćeno je sedam dopuna krivične prijave koju je „Niskogradnja Marjanović“ podnijela Okružnom javnom tužilaštvu“, istakli su u MUP-u, ne želeći da odgovore na pitanje u kojoj fazi je istraga.\nDirektor „Puteva RS“ i danas, kao i ranije, nije želio da komentariše krivične prijave, ali je kratko poručio: „Nemam komentar. Neka svako radi svoj posao“.\nU ranijim razgovorima za CAPITAL Nešić je naveo da će pravosudni organi utvrditi da li je postupao nezakonito kada je u pitanju prijava firme „Niskogradnja Marjanović“. Tada, međutim, nije želio ni da otkrije da li je policija izuzimala dokumentaciju u njegovom preduzeću.\nU međuvremenu, Kancelarija za razmatranje žalbi BiH poništila je tender „Puteva RS“ težak 26 miliona KM po žalbi ove prijedorske firme, koja je dostavila ponudu nižu za čak 12 miliona KM, ali joj ni to nije pomoglo da dobije posao. „Putevi“ sada, po treći put, traže najpovoljnijeg ponuđača kroz javnu nabavku procijenjenu na 22,2 miliona KM.\nIako su u „Niskogradnji“ sada zadovoljni tenderskom dokumentacijom jer je usklađena sa Zakonom o javnim nabavkama BiH, od krivične prijave nisu odustali.\n„I krivična prijava ide svojim tokom“, kazali su kratko za CAPITAL u „Niskogradnji Marjanović“.\nInače, „Niskogradnja Marjanović“ prije nekoliko mjeseci uputila je dopis Nadzornom odboru „Puteva RS“ u kojem je navela da je podnijela krivičnu prijavu. Nešić je,kako stoji u dopisu koji je u posjedu CAPITAL-a, na sve načine pokušavao da milionski vrijedan posao održavanja puteva da da firmama „Kozaraputevi“ i „Prijedorputevi“.\nS obzirom na to da je ovim firmama 30. juna prošle godine isticao četvorogodišnji ugovor o održavanju regionalnih i magistralnih puteva u „oblasti 1“, „Putevi“ su u maju iste godine raspisali tender za izbog novog izvođača. Na taj tender ponudu je, osim ove dvije firme koje su za posao tražile 26 miliona KM, dostavila i „Niskogradnja Marjanović“ koja je ponudila za 12 miliona KM nižu cijenu.\n„Niskogradnja Marjanović“ se žalila i oborila tender, a direktor „Puteva“ je nakon toga, 1. februara ove godine, donio odluku o sprovođenju pregovaračkog postupka i to samo sa firmama koje su protekle četiri godine radile ovaj posao, odnosno sa „Kozaraputevima“ i „Prijedorputevima“.\nOva preduzeća i dalje održavaju magistralne i regionalne puteve u ovoj regiji, jer im je uprava „Puteva“ u julu prošle godine produžila važenje ugovora, a sve to naplaćuju po duplo većoj cijeni od one koju je „Niskogradnja Marjanović“ ponudila.\nTagovi: izdvajamojavne nabavkeNenad Nešićniskogradnja marjanovicOkružno tužilaštvo Banjalukaputevi rsRepubličko tužilaštvotenderivazno


Nasilje u Jemenu\nPovređeni demonstranti u sukobima u Sani\nPredsednik Jemena, Ali Abdula Saleh, naredio je istragu današnjeg smrtonosnog nasilja u Sani, dan pošto je prihvatio plan Arapske lige kojim se predvidja njegovo povlačenje sa vlasti.\nOčevici su nešto ranije javili da je pet osoba poginulo kada su Salehove pristalice otvorile vatru na demonstrante nezadovoljne odredbom kojom se Salehu posle odlaska s vlasti garantuje imunitet od sudskog gonjenja.\nDržavna agencija SABA je prenela da je Saleh osudio nasilje i izrazio žaljenje što se - kako se izrazio - izvesne „snage i elementi“ u zemlji protive miru i stabilnosti. Saleh i opozicioni lideri su juče potpisali dugo očekivani sporazum kojim se Saleh poziva da preda vlast potpredsedniku Abedu Rabou Mansuru Hadiju.\nTim planom, postignutim posredstvom Arapske lige, takodje se traži od vlade da održi prevremene predsedničke izbore. Cilj sporazuma je okončanje višemesečnih protesta prtiv vlasti, u kojima su stotine ljudi poginule, a hiljade ranjene.


Izbalansirani humor i tuga: Mama i Tata se igraju rata! (VIDEO) - Film - Region - Vesti - Svet Plus\n10:20 8. NOV 2020.\nNemojte da vas uplaši ova poslednja rečenica, ipak je ovo komedija. Malo tužnija doduše...\nA šta je (realna) priča? Nina Janković i Gordan Kičić su naslovni mama i tata, zašlajfovani u svojoj ljubavnoj vezi pred pucanjem. Ona je arhitektica koja pokušava da žonglira posao, porodicu, i društveni život kako zna i ume. On je neupešni glumac, prepun sebe, zaglavljen između onoga što misli da mu pripada i onoga što zaista ima. U takvoj konstelaciji su konstantno na ivici ujedanja, što oseća njihova četvorogodišnja ćerka koja je rešila da zaćuti, kako to obično deca u domaćim filmovma reše da urade. Ne, ozbiljno, da li ste nekad van domaćeg filma videli da deca od četiri, pet, šest godina zaćute na neko vreme, a onda progovore na kraju kad naš glavni junak uzme stvari u svoje ruke?\nU svakom slučaju, ovo je bio i zaplet filma Realna Priča, gde je ipak najviše pažnje posvećeno liku Gordana Kičića i njegovom pokušaju da bude dobar otac, izbegavanju da bude muž i zaglavljenošću u poslu između glumljenja u reklamama za supermarket sa animiranim prasetom i u bitefovskom eksperimentlanom pozorištu. Svako ko je ikada sedeo, pričao, družio se sa glumcima, zna koliko to ume da bude naporna sorta ljudi sa svojim first world problems tripovima koje ‘‘običan čovek‘‘ neće razumeti. Kao da je Kičić bio svestan toga pa je njegov lik, Veljko Radisavljević, još naporniji, komedije radi.\nU seriji je on i dalje glavni lik i imamo sve to, ali je ostalim likovima dat prostor da prodišu i predstave se. Pa tako i Nina Janković ima više prostora da pokaže zašto želi da ode iz braka koji više ne ide nigde. Ali i drugi likovi (Dejan Ilić, Milica Mihajlović, Vojin Ćetković) su u seriji dobili po svoju jednu scenu da se razmašu, pokažu glumački talenat, ali i da pokažu melanholiju koju sa sobom nosi biti single četrdesetogodišnjak u Beogradu.\nOdlično su uspeli da izbalansiraju humor i tugu, i ono što je postalo atipično kad pišemo recenzije domaćih filmova/serija, situacije na koje mora da se zažmuri su stvarno svedene na minimum. E sad, možda bi neka lična preferencija bila da je meni film bolji, jer bez obzira što je serija uradila više na živopisnosti likova, montažerskim makazama na pravim mestima smo došli do jedinstvene celine u nešto više od sat i po trajanja, a to je, moramo priznati, danas isto retkost.\nPogledano je prvih pet epizoda, ali od ovog vikenda ulazimo u nepozanto, jer narednih pet epizoda sadrže materijal koji nije bio u filmu, to jest saznajemo šta se desilo sa ovom porodicom i njihovim prijateljima...\nMama i tata se igraju rataRealna pricaserija film\nRediteljski prvenac Gordana ..\n24. oktobar 2019.. 19:32


Izazovi i prepreke u urodnjavanju institucija i javnih politika u Srbiji Institutional repository of Institut of Social Sciences in Belgrade\nIzazovi i prepreke u urodnjavanju institucija i javnih politika u Srbiji\nLCickaric_Rodna ravnopravnost_SANU_2020.pdf - Published Version\nTekst se u prvom delu bavi analizom rodne asimetrije u raspodeli moći, koja proizilazi iz strukturalnih karakteristika društva i podjednako determiniše i političku praksu i diskurs. Dva su ključna nedostatka vezana za institucionalnu participaciju žena u Srbiji i regionu, neadekvatna selekcija i nominacija žena na državne funkcije, rukovodeće pozicije i na sva ona mesta na kojima su zadužene za administriranje mehanizama rodne ravnopravnosti i zatvorene mreže, neformalnih centara moći, koje onemogućavaju većem broju žena pristup resursima, znanju i participaciji u javnim politikama. Povećanje broja žena feminističke provinijencije je nužan preduslov za što efikasnije sprovođenje procesa feminizacije političkog prostora i urodnjavanja javnih politika. U drugom delu teksta razmatraju se ključni nedostaci vezani za urodnjavanje javnih politika u Srbiji. Prvi je u vezi sa institucionalizacijom feminizma u kontekstu fasadnih demokratija, odnosno slabih i nedovoljno razvijenih institucija i institucionalnih procedura. Drugi razlog je postojanje otpora prema politikama rodne ravnopravnosti unutar samih institucija koji proističu, između ostalog, i iz različitog razumevanja rodne ravnopravnosti od strane ključnih donosilaca odluka. Za uspešno sprovođenje urodnjavanja potrebno je da rodna ravnopravnost bude u vrhu političkih prioriteta, odnosno da postoji visok stepen transparentnosti i uređenosti u procesu donošenja odluka o javnim politikama. U zaključnim razmatranjima, autorke ukazuju na potrebu da se urodnjavanje sprovodi uz stalni otvoreni dijalog političarki, ekspertkinja iz ženskih organizacija i akademije.\nžene, političke institucije, urodnjavanje, javne politike, Srbija, rodna ravnopravnost , društveno-ekonomski položaj, women, political institutions, gender mainstreaming, public policies, Serbia


Tači i Haradinaj uskoro ponovo na poternici Interpola - Info 24\nTaci i Haradinaj-Blic-printscreen\nKosovski premijer i predsednik, Ramuš Haradinaj i Hašim Tači, uskoro će biti vraćeni na poternicu Interpola, objavio je danas „Blic“.\nPrema nezvaničnim informacijama lista, žalba Srbije na uklanjanje njihovih, i još dvadesetak imena bivših vođa takozvane Oslobodilačke vojske Kosova (OVK) iz Interpolovog sistema će biti prihvaćena i usvojena, i to u narednih nedelju dana.\nOsim njih dvojice, iz Interpolove baze uklonjeno je ime i Ðerdanija Sila, koji je bio nekadašnji Tačijev saradnik tokom rata na Kosovu.\nNezvanična informacija je i da se sve dogodilo mimo procedura i pravila, odnosno „zaobiđena“ je nadležna komisija ove organizacije.\nNa ovo je odmah reagovalo Ministarstvo unutrašnjih poslova Srbije, gde za “Blic” navode da je u koordinaciji sa drugim nadležnim institucijama odmah po saznanju da je sa sistema Interpola izbrisano više poternica zbog krivičnog dela ratni zločin, uložena žalbu Izvršnom komitetu Interpola.\n„U žalbi MUP-a su precizno navedene sve povrede materijalnog prava i pravila koje definišu rad Interpola, a priloženi su i dokazi da je donosilac odluke o brisanju poternica pogrešno utvrdio činjenično stanje i na taj način doneo netransparentnu i nezakonitu odluku koja predstavlja presedan u radu Interpola“, kažu u MUP.\nKako navode, očekuju da Izvršni komitet na prvom narednom zasedanju, u narednih nekoliko dana, prihvati žalbu MUP-a Srbije i da odluka pojedinaca iz pravne službe Interpola bude hitno promenjena tako što će sve obrisane poternice biti vraćene u sistem Interpola.\nTačija, Haradinaja i Silu Srbija potražuje zbog ratnih zločina, i bez obzira na ovo što se desilo u sistemu Interpola, optužnice za njima u Srbiji su i dalje na snazi i aktivne su.\nTo u praksi znači da bi oni, ako bi se kojim slučajem našli u Srbiji, bili odmah i uhapšeni.\nHaradinaja Srbija sumnjiči za izvršenje krivičnih dela protiv civilnog stanovništva na KiM tokom 1998. i 1999. godine. Reč je zločinima počinjenim u rejonu Ðakovice i Dečana, u zoni Metohija (Dukađini), u kojoj su pripadnici OVK bili pod komandom Ramuša, ali i njegovog brata Dauta Haradinaja.\nInače, krajem prošle godine Haradinaj je, kako su tvrdile kosovske vlasti, sklonjen sa Interpolovog spiska lica traženih na osnovu međunarodne poternice koju je izdala Srbija.\nSa druge strane, stav Srbije bio je da Interpol ne može da ukine poternicu protiv Haradinaja jer je ona raspisana po nalogu srpskog suda, i da je ona je i dalje na snazi.\nNjegova odgovornost je pre svega politička, i tako bi mogao i da odgovara, a ne kao direktni učesnik ili izvršilac ratnih zločina.\nZa razliku od njih, za druge pripadnike OVK, a danas aktuelne kosovske političare poput Kadrija Veseljija i Fatmira Ljimaja, međunarodne poternice po nalogu Srbije nisu ni uklanjane.\nNjih dvojica bi mogli da budu suočeni i sa optužbama Specijalnog suda za OVK, prvi zbog odgovornosti koju snosi kao nekadašnji šef ŠIK-a (obaveštajne službe OVK), a drugi kao bivši komandant OVK za region Mališeva.\nNa Interpolovoj poternici je i Agim Čeku, nekada komadant Glavnog štaba OVK, bivši komandant OVK za region Lipljana i Štimlja Šukri Buja, kao Azem Sulja, ujak predsednika Kosova Hašima Tačija, inače jedan od osnivača OVK.\nPre dva dana ministar unutrašnjih poslova Kosova Flamur Sefaj je rekao da je dobio potvrdu Interpola da je ta organizacija ukinula poternice za bivšim članovima OVK koje Srbija tereti za ratne zločine.\nOn je naveo i da je lista članova OVK uključivala političke lidere i osobe sa Kosova koje su tokom sukoba 1998. i 1999. godine bili visoki komandanti OVK.\nTags: blic, haradinej, info 24 beograd, kosovo, portal www.info24.rs, srbija, Taci, vesti\nVrnjačka Banja: Mali Mateja šesta žrtva boginja


draško - Grad Trebinje\nOznaka : draško\n16 Aprila 2022 16 Aprila 2022 154\nImao sam čast danas posjetiti novootvorene kancelarije pokreta “Za pravdu i red” mog prijatelja Nebojše Vukanovića u Banjoj Luci, poručio je gradonačelnik Banjaluke Draško Stanivuković...\nnebojša vukanovićdraško stanivukovićdraško\n5 Oktobra 2021 5 Oktobra 2021 388\nU Banjaluci se nakon dugo vremena desio narodni protest opozicije. Najveću podršku nisu dobili lideri partija, već narodni poslanici Jelena Trivić, Nebojša Vukanović i gradonačelnik...\njelena trivićdraško stanivukovićdraškonebojša vukanović\n27 Septembra 2021 27 Septembra 2021 409\nGradonačelnik Banjaluke Draško Stanivuković noćas je dobio prijetnje od nepoznatog mladića koji mu je poslao sliku sa pištoljem, saznaje Srpskainfo. Slika je poslana sa broja...\n8 Septembra 2021 8 Septembra 2021 388\nBanjaluka će dobiti novi, moderniji centar grada budući da je na mjestu nedovršenog hotela “Palas” i na Trgu Krajine planiran novi projekat, saopšteno je iz...\n13 Jula 2021 13 Jula 2021 248\nGradonačelnik Banjaluke, Draško Stanivuković pozvao je bišeg gradonačelnika Igora Radojičića da zajedno otvore most u Srpskim Toplicama. Prema nezvaničnim informacijama, Stanivuković je želio da današnjem...\nigor radojičićdraško stanivukovićdraško\n9 Juna 2021 9 Juna 2021 508\nGradonačelnik Banjaluke, Draško Stanivuković, zajedno sa svojim saradnicima juče je ljekarima na vakcinalnim punktu podijelio besplatne parking karte. Radi se o godišnjim parking kartama kojih...\nStanivuković o rušenju crkve: Podržaćemo izgradnju nove, obnovićemo i džamije\n7 Juna 2021 9 Juna 2021 307\nGradonačelnik Banje Luke Draško Stanivuković osvrnuo se na uklanjanje crkve iz dvorišta nane Fate Orlović iz Konjević Polja, koja je srušena prije dva dana. Kako...\n20 Maja 2021 20 Maja 2021 503\nDraško Stanivuković je bio gost u BUKA studiju gdje je na pitanje urednika BUKE Elvira Padalovića da li je Vukanović i dalje njegov saborac, prijatelj,...\nnebojša vukanovićjelena trivićdraško\nVukomanović: “Tim za reviziju” gradonačelnika Banjaluke zainteresovao cijelu Evropu\n8 Marta 2021 8 Marta 2021 256\nBorba protiv kriminala uz pomoć javnosti jedini je način da se nešto postigne u zemlji u kojoj pravosuđe do guše u korupciji i gdje, uglavnom,...\ndraško stanivukovićtanja vukomanovićdraško


Konferencija SAP World Tour 09 | PoslovniSoftver.net\nKonferencija SAP World Tour 09\n„Strategija uspeha u novoj realnosti“\n(„Strategies for Success in the New Reality“)\nViše od 300 čelnika najvećih srpskih kompanija razmenilo je iskustva o poslovanju u uslovima svetske ekonomske krize na konferenciji “Strategija uspeha u novoj realnosti” koju je organizovala kompanija SAP u saradnji sa Ekonomist medija grupom.\nNa konferenciji su predstavljeni konkretni problemi i rešenja sa kojima su se susrele kompanije širom sveta, ali i u Srbiji, otkako je počela globalna ekonomska kriza.\nSrpskim privrednicima predočeni su saveti kako unaprediti poslovanje, smanjiti troškove i povećati efikasnost u kompanijama, da bi se očuvala domaća privreda i da bi kompanije spremno dočekale novi ekonomski zamah.\n„Promena izvršnih direktora na svake tri godine, glomaznost kompanija i otežano upravljanje, samo su neki od razloga zbog kojih je ekonomska kriza u svetu nastala”, rekao je Les Hajman, predstavnik kancelarije izvršnog menadžmenta SAP za Jugoistočnu evropu, i jedan od najcenjenijih svetskih stručnjaka u obalsti menadžmenta, upravljanja ljudskim resursima i uvođenju inovacija u kompanije. On je poručio srpskim privrednicima da bi svoje poslovanje trebalo da baziraju na ljudima, inovacijama i fleksibilnim tehnologijama, kao i da svoje zaposlene uče kako da se prilagođavaju promenama.\nSvoja iskustva preneo je i Manfred Jozef, generalni direktor SAP-a za Srednju Evropu, rekavši da su pojedine kompanije napravile grešku otkada je počela kriza, režući troškove na pogrešnim mestima, čime su faktički zaustavili sopstveni razvoj. Iskustvo je pokazalo, kako je naveo, da upravo i kriznim vremenima treba dodatno investirati u rešenja koja će u sledećoj fazi učiniti poslovanje operativnijim i jeftinijim, navodeći primere uvođenja savremenih poslovnih IT platformi.\nEkonomista Danica Popović ocenila je da su nezaposlenost ljudi i kapaciteta jedan od osnovnih problema u Srbiji i dodala da je stopa nezaposlenosti veća od objavljene stope od 14,7 odsto. Ona je navela da je statistička stopa nezaposlenosti od 14,7 odsto koja je objavljena, rezultat “računovodstvenog trika”, jer su se Nacionalnoj službi za zapošljavanje ljudi prijavljivali da bi ostvarivali neka svoja socijalna prava, ali pošto su ta prava umanjena, nestala je i potreba za prijavljivanjem.\nGovoreći o svetskoj ekonomskoj krizi, ona je navela da postoje pozitivni signali, kao što su rast cena stanova u Velikoj Britaniji i rast maloprodaje u Nemačkoj, ali i da su svet, Evropa i Srbija još daleko od oporavka svojih privreda.\nNa konferenciji su govorili i zamenik generalnog direktora PTT “Saobraćaja Srbija” Miloš Miščević i direktor sektora za ljudske resurse “Delta M grupe” Biljana Duković.\nPredavanja kao i sve izjave koje su učesnici dali na Konferenciji, mogu se pogledati na sajtu www.sap.com/westbalkans\nCloud computing – danas i sutra 12. Coming konferencija\nERP poslovna rešenja – uspeh i u vreme krize\nUspeh i u vreme krize\nPrevious Post Pitanja koja morate postaviti prilikom kupovine poslovnog softvera! Next Post Ulaganje u budućnost – EDU partnerstvo kompanije DataLab i Visoke škole elektrotehnike i računarstva strukovnih studija


Press Online :: Vaterpolo :: Savić: Na SP rasterećeno, ali sa najvišim ambicijama / print=true\nSavić: Na SP rasterećeno, ali sa najvišim ambicijama\nSelektor vaterpolo reprezentacije Srbije Dejan Savić, rekao je danas da nacionalni tim na Svetsko prventsvo u Rusiju putuje rasterećeno zbog osvojene vize za olimpijske igre, ali je poručio da su i pored toga ambicije na predstojećem šampionatu najviše.\n"Osvajanjem Svetske lige ostvarili smo glavni cilj ove sezone, ali to nam ne daje za pravo da idemo opušteno na Svetski šampionat. Idemo u Kazanj bez pritiska, ali tradicija srpskog vaterpola i karakter ovih igrača ne dopuštaju nam da se opustimo. Želimo da se vratimo na vrh svetskog vaterpola", rekao je Savić Tanjugu na poslednjem treningu uoči sutrašnjeg polaska na šampionat sveta u Kazanju. On je istakao da je ekipa izvukla pouku posle sedmog mesta na prethodnom SP u Barseloni. "To je bio neuspeh. Igračima nije potrebna dodatna motivacija jer je imaju samim tim što predstavljaju Srbiju". Srpski tim igraće u grupi D protiv Crne Gore, Japana i Australije. "Crna Gora je izuzetan rival. Oni su nam veliki konkurenti, taj duel znači borbu za prvo mesto u grupi i dodatni odmor od tri dana. Japanci su neugodni, poslednjih godina su pobedli Crnu Goru ali smo protiv njih favoriti. Australija moze svima da otkine bodove,a posebno dobro igraju nprotiv nas", rekao je Savić. Srpski vaterpolista Dušan Mandić rekao je da tim ima kvalitet za osvajanje zlatne medalje. "Prvi meč protiv Crne Gore biće u rangu finala i u slučaju pobede to bi nam dodatno olakšalo put do polufinala, što je glavni cilj. Ne bežimo od zlata, imamo veliku zelju ali ne pobeđuje uvek najbolji", izjavio je Mandić Zvanično najbolji igrač sveta Filip Filipović takođe ističe maksimalne ambicije. "Očekivanja su velika, najviše od naš samih, ipak nemamo toliki pritisak kao ostale reprezentacije. ali imamo veliku obavezu da odigram najbolji vaterpolo" poručio je Filipović i dodao da su glavni favoriti Italija, Crna Gora, Mađarska i Hrvatska.Šampionat sveta u Kazanju igra se od 27. jula do 9. avgusta.


Južna Republika – Kakve se igre igraju kod davanja kredita Kosticeve AIK banke Kuriru i Rodicu\nMada, Kostić u medijima hvali Vučića i kune se u njega, očigledno je dobio naređenje od nekoga da Rodiću mora da da ”kredit”. Možemo da budemo naivni, pa da nagađamo ko je to tako moćan da Kostić ne sme da ga odbije, ali i da mu garantuje zaštitu od Vučića. Uzgred, ni Vučić ne odbija ništa što mu dođe sa te adrese koju još uvek predstavlja simpatični čikica koji nosi prezime po marki usisivača.\nA šta ako je Kostić dao kredit sam sebi, šta ako je on jedan od vlasnika Kurira, na primer.\nBy |januar 24th, 2016|Categories: HRONIKA||Komentari su isključeni na Kakve se igre igraju kod davanja kredita Kosticeve AIK banke Kuriru i Rodicu